**МОДЕЛ КОНКУРСНЕ ДОКУМЕНТАЦИЈЕ**

-ЈАВНА НАБАВКА РАДОВА –

ИЗГРАДЊА МОНТАЖНОГ ПРОСТОРА ЗА ПОДСТИЦАЊЕ РАЗВОЈА ВЕШТИНА ДЕЦЕ ИЗ ОСНОВА ПРЕДШКОЛСКОГ ВАСПИТАЊА СА ПОДРШКОМ ИНКЛУЗИВНОГ ОКРУЖЕЊА - ПРОЈЕКАТ „НАШЕ ПАМЕТНЕ КУЋИЦЕ“

ПОСТУПАК ЈАВНЕ НАБАВКЕ

-ПАРТНЕРСТВО ЗА ИНОВАЦИЈЕ-

*фебруар 2025. године*

 **С А Д Р Ж А Ј:**

|  |
| --- |
| **КОНКУРСНА ДОКУМЕНТАЦИЈА ЗА ФАЗУ КВАЛИФИКАЦИЈЕ** |
|  | Општи подаци о предмету набавке | 3 |
|  | Критеријуми за квалитативни избор привредног субјекта (основи за искључење и критеријуми за избор привредног субјекта), са упутством како се доказује испуњеност тих критеријума | 5 |
|  | Начин на који наручилац спроводи иновативно партнерство по фазама, привремени циљеви које партнери треба да остваре у појединој фази, услови за раскид партнерства, односно смањење броја партнера, услови, начин плаћања и износ накнаде која ће се исплатити партнерима | 20 |
|  | Начин на који ће се уредити права интелектуалне својине | 21 |
|  | Начин и рок за подношење пријаве | 22 |
|  | Подаци у вези са критеријумом за доделу уговора | 23 |
|  | Подаци на основу којих кандидати припремају образац пријаве | 28 |
|  | Подаци на основу којих кандидати припремају образац изјаве о испуњености критеријума за квалитативни избор привредног субјекта | 29 |
| **КОНКУРСНА ДОКУЕМНТАЦИЈА ЗА ФАЗУ ПРЕГОВАРАЊА** |
|  | Општи подаци о предмету набавке | 30 |
|  | Техничке карактеристике (спецификације), квалитет, количина и опис иновативних радова, начин спровођења контроле и обезбеђивања гаранције квалитета, рок извршења, место извршења | 32 |
|  | Подаци у вези са критеријумом за доделу уговора | 39 |
|  | Елементи уговора о којима ће се преговарати и начин преговарања | 44 |
|  | Напомена ако се поступак спроводи у више фаза у циљу смањења броја понуда о којима се преговара | 45 |
|  | Подаци на основу којих понуђачи припремају образац понуде | 46 |
|  | Обрасци докумената који чине саставни део понуде | 47 |
|  | Образац структуре понуђене цене | 48 |
|  | Образац трошкова припреме понуда | 49 |
|  | Модел оквирног споразума | 50 |
|  | Упутство понуђачима како да припреме понуду | 66 |

***КОНКУРСНА ДОКУМЕНТАЦИЈА ЗА ФАЗУ КВАЛИФИКАЦИЈЕ***

1. ***ОПШТИ ПОДАЦИ О ПРЕДМЕТУ НАБАВКЕ***

|  |  |
| --- | --- |
| Назив: | ИЗГРАДЊА МОНТАЖНОГ ПРОСТОРА ЗА ПОДСТИЦАЊЕ РАЗВОЈА ВЕШТИНА ДЕЦЕ ИЗ ОСНОВА ПРЕДШКОЛСКОГ ВАСПИТАЊА СА ПОДРШКОМ ИНКЛУЗИВНОГ ОКРУЖЕЊА - ПРОЈЕКАТ „НАШЕ ПАМЕТНЕ КУЋИЦЕ“  |
| Референтни број: | X/25 |
| Врста предмета набавке: | Радови |

# Подаци о наручиоцу:\_\_\_\_\_\_\_\_\_\_\_\_\_\_\_\_\_\_\_\_

**\***Уписати податке о наручиоцу: орган државне управе или јединица локалне самоуправе или др. наручиоци сходно ЗЈН.

# Врста поступка јавне набавке:

Предметна јавна набавка се спроводи у поступку партнерства за иновације, у складу са Законом и подзаконским актима којима се уређују јавне набавке, Законом о планирању и изградњи и подзаконским актима, Законом о безбедности и здрављу на раду и подзаконским актима, Законом о предшколском васпитању и образовању и подзаконским актима, Законом о облигационим односима, као и другим прописима, стандардима и техничким нормативима, који се односе на предмет јавне набавке.

**Циљ поступка:**

Поступак јавне набавке се спроводи ради закључења оквирног споразума са једним понуђачем и уговора о јавној набавци по основу закљученог оквирног споразума за сваку фазу набавке иновативног решења.

**Опис:**

Наручилац је идентификовао потребу за проналажењем решења које није доступно на тржишту, а које ће допринети остваривању циљева предвиђених Стратегијом развоја образовања и васпитања у Републици Србији до 2030 године, коју је донела Влада Републике Србије, на предлог Министарства просвете и науке.

У оквиру статешког документа препозната је потреба за модернизацијом инфраструктуре (изградња, доградња, адаптација, реконструкција и опремање) предшколских установа, основних и средњих школа и објеката ученичког стандарда. Стратегијом развоја утврђен је Посебни циљ под тачком 1.9: Унапређена инфраструктура и мрежа установа у предуниверзитетском образовању и васпитању и установа ученичког стандарда са показатељем исхода на нивоу овог посебног циља који подразумева повећање процента образовно васпитних установа и установа ученичког стандарда које задовољавају критеријуме техничке опремљености.

Циљ поступка ове јавне набавке је да се кроз примену партнерства за иновације са једним партнером развије решење за изградњу типског монтажног простора, привременог карактера, који би са јединственим изгледом и идентичним садржајем могао бити постављен са наменом коришћења од стране предшколских установа, а у складу са одлукама јединица локалних самоуправа, у погледу одређивања локација и процедуре постављања објекта.

Обим набавке обухвата:

* истраживање и развој иновативног решења за изградњу монтажног простора привременог карактера, за подстицање развоја вештина деце из основа предшколског васпитања и подршку инклузивног окружења,
* пројектовање објекта са „паметним“ функционалностима и софтверским решењем,
* израду прототипа објекта,
* изградњу, постављање и пуштање у рад објекта.

\*Предмет јавне набавке наведен и описан у овом Моделу конкурсне документације, као и сви задати критеријуми служе искључиво ради илустрације спровођења поступка партнерства за иновације и давања општих смерница за сачињавање конкурсне документације и као такви не могу се, у смислу самог предмета набавке, сматрати ни употребити као правноваљан основ за спровођење конкретног поступка јавне набавке од стране заинтересованих наручилаца.

У поступку партнерства за иновације препоручује се вођење транспаретног дијалога наручиоца са привредним субјектима, независним стручњацима и релевантним државним институцијама ради утврђивања чињеница о заступљености предмета набавке (потребе наручиоца) на тржишту, уз услов да се тиме не нарушавају начела обезбеђења конкуренције и забране дискриминације, једнакости привредних субјеката и транспарентности (видети члан 89. ЗЈН). Истраживање тржишта уз вођење дијалога служи наручиоцу за правилније и јасније дефинисање описа потреба, минималних захтева које понуђачи морају да испуне, елемената уговора, као и критеријума за квалитативни избор привредног субјекта и критеријума за доделу уговора.

1. **КРИТЕРИЈУМИ ЗА КВАЛИТАТИВНИ ИЗБОР ПРИВРЕДНОГ СУБЈЕКТА (ОСНОВИ ЗА ИСКЉУЧЕЊЕ И КРИТЕРИЈУМИ ЗА ИЗБОР ПРИВРЕДНОГ СУБЈЕКТА), СА УПУТСТВОМ КАКО СЕ ДОКАЗУЈЕ ИСПУЊЕНОСТ ТИХ КРИТЕРИЈУМА**

**Назив поступка:** ИЗГРАДЊА МОНТАЖНОГ ПРОСТОРА ЗА ПОДСТИЦАЊЕ РАЗВОЈА ВЕШТИНА ДЕЦЕ ИЗ ОСНОВА ПРЕДШКОЛСКОГ ВАСПИТАЊА СА ПОДРШКОМ ИНКЛУЗИВНОГ ОКРУЖЕЊА - ПРОЈЕКАТ „НАШЕ ПАМЕТНЕ КУЋИЦЕ“

**Референтни број: X/25**

**1. Основи за искључење**

**1.1. Правоснажна пресуда за једно или више кривичних дела**

**Правни основ:**

Члан 111. став 1. тач. 1)-Наручилац је дужан да искључи привредног субјекта из поступка јавне набавке ако привредни субјект не докаже да он и његов законски заступник у периоду од претходних пет година од дана истека рока за подношење пријава није правноснажно осуђен, осим ако правноснажном пресудом није утврђен други период забране учешћа у поступку јавне набавке, за:

(1) кривично дело које је извршило као члан организоване криминалне групе и кривично дело удруживање ради вршења кривичних дела;

(2) кривично дело злоупотребе положаја одговорног лица, кривично дело злоупотребе у вези са јавном набавком, кривично дело примања мита у обављању привредне делатности, кривично дело давања мита у обављању привредне делатности, кривично дело злоупотребе службеног положаја, кривично дело трговине утицајем, кривично дело примања мита и кривично дело давања мита, кривично дело преваре, кривично дело неоснованог добијања и коришћења кредита и друге погодности, кривично дело преваре у обављању привредне делатности и кривично дело пореске утаје, кривично дело тероризма, кривично дело јавног подстицања на извршење терористичких дела, кривично дело врбовања и обучавања за вршење терористичких дела и кривично дело терористичког удруживања, кривично дело прања новца, кривично дело финансирања тероризма, кривично дело трговине људима и кривично дело заснивања ропског односа и превоза лица у ропском односу.

**Начин доказивања испуњености критеријума:**

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење. Наручилац је дужан да пре признавања квалификације, од свих кандидата да доставе доказе о испуњености критеријума за квалитативни избор привредног субјекта.

Сматра се да привредни субјект који је уписан у регистар понуђача нема основа за искључење из члана 111. став 1. тач. 1) Закона о јавним набавкама.

Непостојање овог основа за искључење доказује се следећим доказима:

Правна лица и предузетници:

1) Потврда надлежног Основног суда на чијем подручју се налази седиште домаћег правног лица или предузетника, односно седиште представништва или огранка страног правног лица којим се потврђује да понуђач у периоду од претходних пет година од дана истека рока за подношење пријава није правноснажно осуђен, осим ако правноснажном пресудом није утврђен други период забране учешћа у поступку јавне набавке, и то за следећа кривична дела: кривично дело пореске утаје; кривично дело преваре; кривично дело неоснованог добијања и коришћења кредита и друге погодности; кривично дело злоупотребе службеног положаја; кривично дело трговине утицајем; кривично дело давања мита; кривично дело трговине људима (за облике из члана 388. ст. 2, 3, 4, 6, 8 и 9 Кривичног законика) и кривично дело заснивања ропског односа и превоза лица у ропском односу (за облике из члана 390. ст. 1 и 2 Кривичног законика).

2) Потврда надлежног Вишег суда на чијем подручју се налази седиште домаћег правног лица или предузетника, односно седиште представништва или огранка страног правног лица којим се потврђује да понуђач у периоду од претходних пет година од дана истека рока за подношење пријава није правноснажно осуђен, осим ако правноснажном пресудом није утврђен други период забране учешћа у поступку јавне набавке, и то за следећа кривична дела: кривично дело злоупотребе службеног положаја, ако вредност прибављене имовинске користи прелази 1.500.000,00 динара; кривично дело трговине људима (за облике из члана 388. ст. 1, 5 и 7

Кривичног законика); кривично дело заснивања ропског односа и превоза лица у ропском односу ако је извршено према малолетном лицу и кривично дело примања мита.

3) Потврда Посебног одељења Вишег суда у Београду за организовани криминал којим се потврђује да правно лице или предузетник није осуђивано за нека од следећих кривичних дела: кривична дела организованог криминала; кривично дело удруживања ради вршења кривичних дела; кривично дело злоупотребе службеног положаја, трговине утицајем, примања мита и давања мита ако је окривљени односно лице којем се даје мито службено или одговорно лице које врши функцију на основу избора, именовања или постављења од стране Народне скупштине, председника Републике, опште седнице Врховног касационог суда, Високог савета судства или Државног већа тужилаца; кривична дела против привреде, ако вредност имовинске користи прелази 200.000.000 динара, односно ако вредност јавне набавке прелази 800.000.000 динара и то за: кривично дело злоупотребе у вези са јавним набавкама, кривично дело примања мита у обављању привредне делатности, кривично дело давања мита у обављању привредне делатности, кривично дело преваре у обављању привредне делатности, кривично дело злоупотребе положаја одговорног лица, кривично дело прања новца – у случају ако имовина која је предмет прања новца потиче из свих наведених кривичних дела; кривично дело јавног подстицања на извршење терористичких дела; кривично дело финансирања тероризма; кривично дело тероризма; кривично дело врбовања и обучавања за вршење терористичких дела и кривично дело терористичког удруживања.

4) Потврда Посебног одељења виших судова у Београду, Новом Саду, Нишу и Краљеву за сузбијање корупције, којим се потврђује да правно лице или предузетник није осуђивано за нека од следећих кривичних дела: кривично дело примање мита у обављању привредне делатности; кривично дело давање мита у обављању привредне делатности; кривично дело злоупотреба у вези са јавним набавкама; кривично дело преваре у обављању привредне делатности; кривично дело злоупотребе положаја одговорног лица и кривично дело прања новца.

Законски заступници и физичка лица:

1) Извод из казнене евиденције, односно уверење надлежне полицијске управе МУП-а, којим се потврђује да законски заступник или физичко лице није осуђивао за следећа кривична дела:

1) кривично дело које је извршило као члан организоване криминалне групе и кривично дело удруживање ради вршења кривичних дела;

2) кривично дело злоупотреба положаја одговорног лица, кривично дело злоупотреба у вези са јавном набавком, кривично дело примање мита у обављању привредне делатности, кривично дело давање мита у обављању привредне делатности, кривично дело злоупотреба службеног положаја, кривично дело трговина утицајем, кривично дело примање мита и кривично дело давање мита; кривично дело превара, кривично дело неосновано добијање и коришћење кредита и друге погодности, кривично дело превара у обављању привредне делатности и кривично дело пореска утаја; кривично дело тероризам, кривично дело јавно подстицање на извршење терористичких дела, кривично дело врбовање и обучавање за вршење терористичких дела и кривично дело терористичко удруживање; кривично дело прање новца, кривично дело финансирање тероризма; кривично дело трговина људима и кривично дело заснивање ропског односа и превоз лица у ропском односу.

Захтев се може поднети према месту рођења или према месту пребивалишта законског заступника или физичког лица. Уколико понуђач има више законских заступника дужан је да достави доказ за сваког од њих.

Привредни субјект који има седиште у другој држави:

Ако привредни субјект има седиште у другој држави као доказ да не постоји основ за искључење наручилац ће прихватити извод из казнене евиденције или другог одговарајућег регистра или, ако то није могуће, одговарајући документ надлежног судског или управног органа у држави седишта привредног субјекта, односно држави чије је лице држављанин. Ако се у држави у којој привредни субјект има седиште, односно држави чији је лице држављанин не издају наведени докази или ако докази не обухватају све податке у вези са непостојањем основа за искључење, привредни субјект може да, уместо доказа, достави своју писану изјаву дату под кривичном и материјалном одговорношћу, оверену пред судским или управним органом, јавним бележником или другим надлежним органом те државе, у којој се наводи да не постоје наведени основи за искључење привредног субјекта.

**Питање / тражени подаци у изјави:** Да ли је сам привредни субјект или његов законски заступник осуђен за једно или више кривичних дела, правоснажном пресудом донесеном пре највише пет година или дуже, ако је правоснажном пресудом утврђен дужи период забране учешћа у поступку јавне набавке који се и даље примењује?

**1.2. Порези и доприноси**

**Правни основ:** Члан 111. став 1. тач. 2)-Наручилац је дужан да искључи привредног субјекта из поступка јавне набавке ако привредни субјект не докаже да је измирио доспеле порезе и доприносе за обавезно социјално осигурање или да му је обавезујућим споразумом или решењем, у складу са посебним прописом, одобрено одлагање плаћања дуга, укључујући све настале камате и новчане казне.

**Начин доказивања испуњености критеријума:** Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење. Наручилац је дужан да пре признавања квалификације, од свих кандидата захтева да доставе доказе о испуњености критеријума за квалитативни избор привредног субјекта.

 Сматра се да привредни субјект који је уписан у регистар понуђача нема основа за искључење из члана 111. став 1. тач. 2) Закона о јавним набавкама. Непостојање овог основа за искључење доказује се следећим доказима: 1) Потврда надлежног пореског органа да је понуђач измирио доспеле порезе и доприносе за обавезно социјално осигурање или да му је обавезујућим споразумом или решењем, у складу са посебним прописом, одобрено одлагање плаћања дуга, укључујући све настале камате и новчане казне. 2) Потврда надлежног пореског органа локалне самоуправе да је понуђач измирио доспеле обавезе јавних прихода или да му је обавезујућим споразумом или решењем, у складу са посебним прописом, одобрено одлагање плаћања дуга, укључујући све настале камате и новчане казне. Правно лице које се налази у поступку приватизације, уместо доказа из тач. 1) и 2), прилаже потврду надлежног органа да се налази у поступку приватизације. Привредни субјект који има седиште у другој држави: Ако привредни субјект има седиште у другој држави као доказ да не постоје основи за искључење наручилац ће прихватити потврду надлежног органа у држави седишта привредног субјекта. Ако се у држави у којој привредни субјект има седиште, односно држави чији је лице држављанин не издају наведени докази или ако докази не обухватају све податке у вези са непостојањем основа за искључење, привредни субјект може да, уместо доказа, достави своју писану изјаву дату под кривичном и материјалном одговорношћу, оверену пред судским или управним органом, јавним бележником или другим надлежним органом те државе, у којој се наводи да не постоје наведени основи за искључење привредног субјекта.

**Питање у изјави**

Порези Да ли је привредни субјект измирио све своје доспеле обавезе пореза?

Доприноси Да ли је привредни субјект измирио све своје доспеле обавезе доприноса за обавезно социјално осигурање?

**1.3. Обавезе у области заштите животне средине, социјалног и радног права**

**Правни основ:** Члан 111. став 1. тач. 3)-Наручилац је дужан да искључи привредног субјекта из поступка јавне набавке ако утврди да је привредни субјект у периоду од претходне две године од дана истека рока за подношење пријава, повредио обавезе у области заштите животне средине, социјалног и радног права, укључујући колективне уговоре, а нарочито обавезу исплате уговорене зараде или других обавезних исплата, укључујући и обавезе у складу с одредбама међународних конвенција које су наведене у Прилогу 8. Закона о јавним набавкама.

**Начин доказивања испуњености критеријума:** Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење. Непостојање овог основа за искључење утврђује наручилац.

**Питање / тражени подаци у изјави:**

Повреда обавеза у области животне средине Да ли је привредни субјект, према свом сазнању, повредио обавезе у области заштите животне средине?

Повреда обавеза у области социјалног права Да ли је привредни субјект, према свом сазнању, повредио обавезе у области социјалног права?

Повреда обавеза у области радног права Да ли је привредни субјект, према свом сазнању, повредио обавезе у области радног права?

**1.4. Сукоб интереса**

**Правни основ:** Члан 111. став 1. тач. 4)-Наручилац је дужан да искључи привредног субјекта из поступка јавне набавке ако постоји сукоб интереса, у смислу Закона о јавним набавкама, који не може да се отклони другим мерама.

**Начин доказивања испуњености критеријума:** Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење. Непостојање овог основа за искључење утврђује наручилац.

**Питање / тражени подаци у изјави:** Да ли је привредни субјект свестан неког сукоба интереса због свог учествовања у поступку јавне набавке?

**1.5. Непримерен утицај на поступак**

**Правни основ:** Члан 111. став 1. тач. 5)-Наручилац је дужан да искључи привредног субјекта из поступка јавне набавке ако утврди да је привредни субјект покушао да изврши непримерен утицај на поступак одлучивања наручиоца или да дође до поверљивих података који би могли да му омогуће предност у поступку јавне набавке или је доставио обмањујуће податке који могу да утичу на одлуке које се тичу искључења привредног субјекта, избора привредног субјекта или доделе уговора.

**Начин доказивања испуњености критеријума:** Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење. Непостојање овог основа за искључење утврђује наручилац.

**Питање / тражени подаци у изјави:** Да ли привредни субјект може да потврди да није покушао да изврши непримерен утицај на поступак одлучивања наручиоца, да није дошао до поверљивих података који би могли да му омогуће предност у поступку јавне набавке као и да није доставио обмањујуће податке који могу да утичу на одлуке које се тичу искључења привредног субјекта, избора привредног субјекта или доделе уговора?

**2. Обављање професионалне делатности**

**2.1. Упис у регистар**

**Правни основ:**

Члан 115. став 1.-Наручилац може да захтева да привредни субјект докаже да је уписан у регистар привредних субјеката, судски регистар, професионални регистар или други одговарајући регистар, ако се такав регистар води у земљи у којој привредни субјект има седиште.

**Начин доказивања испуњености критеријума:**

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да испуњава овај критеријум за избор привредног субјекта.

Наручилац је дужан да пре признавања квалификације, од свих кандидата захтева да доставе доказе о испуњености критеријума за квалитативни избор привредног субјекта.

Правна лица: Извод из регистра Агенције за привредне регистре, односно извод из регистра надлежног привредног суда.

Предузетници: Извод из регистра Агенције за привредне регистре, односно извод из одговарајућег регистра.

**Питање / тражени подаци у изјави:**

Привредни субјект је уписан у регистар привредних субјеката, судски регистар, професионални регистар или други одговарајући регистар, ако се такав регистар води у земљи у којој привредни субјект има седиште:

**3. Финансијски и економски капацитет**

**3.1. Други економски или финансијски услови**

**Правни основ:** Члан 116. став 1.- Наручилац може у документацији о набавци да одреди финансијски и економски капацитет којим се обезбеђује да привредни субјекти имају финансијску и економску способност потребну за извршење уговора о јавној набавци.

**Начин доказивања испуњености критеријума**: Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да испуњава овај критеријум за избор привредног субјекта.

Наручилац је дужан да пре признавања квалификације, од свих кандидата захтева да доставе доказе о испуњености критеријума за квалитативни избор привредног субјекта.

Овај критеријум доказује се потврдом НБС о броју дана блокаде рачуна.

У случају подношења заједничке понуде сваки члан групе привредних субјеката у обавези је да испуни овај критеријум.

**Питање / тражени подаци у изјави:** У погледу других економских или финансијских капацитета, привредни субјект изјављује:

**Услови:**

Да понуђачев рачун није био блокиран више од 7 дана укупно, као ни више од 3 дана узастопно, током периода од последњих 6 месеци пре истека рока за подношење пријава.

**4. Технички и стручни капацитет**

**4.1. Списак пружених услуга**

**Правни основ:**

Члан 117. став 1.-Наручилац може да одреди услове у погледу техничког и стручног капацитета којима се обезбеђује да привредни субјект има потребне кадровске и техничке ресурсе и искуство потребно за извршење уговора о јавној набавци са одговарајућим нивоом квалитета, а нарочито може да захтева да привредни субјект има довољно искуства у погледу раније извршених уговора.

**Додатни опис критеријума:**

Да је привредни субјект, у периоду од претходних 5 (пет) године пре истека рока за подношење пријава, у уговореном квалитету, реализовао најмање два уговора, и то:

1) најмање 1 (један) уговор који је обухватао истраживање и развој у области изградње објекта мобилног типа, чији је резултат изграђени објекат који је у употреби.

2) најмање 1 (један) уговор који је за предмет имао развој и имплементацију софтверског решења који користи напредне технологије - обавезно IoT (“интернет ствари”, што подразумева повезивање уређаја опремљених сензорима са интернетом, како би прикупили податке), које је у употреби.

**Начин доказивања испуњености критеријума:**

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да испуњава овај критеријум за избор привредног субјекта, а у којој је потребно да наведе податке о уговорима којим доказује испуњеност овог критеријума.

Наручилац ће пре признавања квалификације захтевати од свих кандидата да доставе доказе о испуњености критеријума за квалитативан избор привредног субјекта.

Овај критеријум доказује се достављањем:

1) потврде наручиоца посла којом се потврђује да је привредни субјект у траженом периоду реализовао уговор који је обухватао истраживање и развој у области изградње објекта мобилног типа, а који је изграђен и стављен у употребу, која садржи кратак опис спроведеног истраживања и развоја, врсту, сврху и намену објекта, датум реализације посла, напомену да је уговорени посао реализовао у складу са захтевима наручиоца и уговореним роковима и податке за контакт наручиоца посла (име и презиме лица за контакт, број телефона и е-маил адреса лица за контакт) и

2) потврде наручиоца посла којом се потврђује да је привредни субјект у траженом периоду реализовао уговор који је за предмет имао развој и имплементацију софтверског решења који користи напредне технологије - обавезно IoT, датум реализације посла, напомену да је уговорени посао реализовао у складу са захтевима наручиоца и уговореним роковима, и податке за контакт наручиоца посла (име и презиме лица за контакт, број телефона и е-маил адреса лица за контакт).

Наручилац задржава право да код издаваоца потврде изврши накнадну проверу података садржаних у потврди, као и да од привредног субјекта захтева достављање додатних доказа за испуњеност захтева у вези са захтеваним искуством у погледу раније извршених уговора.

**4.2. Образовне и стручне квалификације**

**Правни основ:**

Члан 117. став 1.- Наручилац може да одреди услове у погледу техничког и стручног капацитета којима се обезбеђује да привредни субјект има потребне кадровске и техничке ресурсе и искуство потребно за извршење уговора о јавној набавци са одговарајућим нивоом квалитета, а нарочито може да захтева да привредни субјект има довољно искуства у погледу раније извршених уговора.

**Додатни опис критеријума:**

Привредни субјект који учествује у поступку предметне јавне набавке мора у моменту подношења пријаве да има радно ангажована лица у складу са одредбама закона којим се уређују права, обавезе и одговорности из радног односа, који ће бити ангажовани на реализацији оквирног споразума, односно уговора, и то:

За менаџера пројекта – главног пројектанта:

1) Дипломираног инжењера архитектуре који поседују важећу лиценцу Инжењерске коморе Србије, ознаке АП 02 (300) (одговорни пројектант архитектонских пројеката).

Опште професионално искуство:

* мора да поседује најмање 7 година последипломског радног искуства као менаџер пројекта.

За кључне стручњаке у области пројектовања и извођења радова:

1) Дипломираног грађевинског инжењера, који поседују важећу лиценцу Инжењерске коморе Србије, ознаке GP 04-01 (310) (одговорни пројектант грађевинских конструкција објеката високоградње, нискоградње и хидроградње);

Опште професионално искуство:

* мора да поседује најмање 7 година последипломског радног искуства као пројектант;

2) Дипломираног инжењера машинства, који поседују важећу лиценцу Инжењерске коморе Србије, ознаке MP 06-01 (330) (одговорни пројектант термотехнике, термоенергетике, процесне и гасне технике);

Опште професионално искуство:

* мора да поседује најмање 7 година последипломског радног искуства као пројектант;

3) Дипломираног инжењера електротехнике, који поседују важећу лиценцу Инжењерске коморе Србије, ознаке EP 05-01 (350) (одговорни пројектант електроенергетских инсталација ниског и средњег напона);

Опште професионално искуство:

* мора да поседује најмање 7 година последипломског радног искуства као пројектант;

4) Дипломираног инжењера електротехнике, који поседују важећу лиценцу Инжењерске коморе Србије, ознаке EP 05-03 (353) (одговорни пројектант телекомуникационих мрежа и система);

Опште професионално искуство:

* мора да поседује најмање 7 година последипломског радног искуства као пројектант;

5) Дипломираног инжењера енергетске ефикасности, који поседују важећу лиценцу Инжењерске коморе Србије, ознаке EE 12-01 (381) (одговорни инжењер за енергетску ефикасност зграда);

6) Лице које поседује важећу лиценцу издату од стране Министарства унутрашњих послова за израду главног пројекта заштите од пожара;

7) Лице/лица које поседује/у важећу лиценцу издату од стране Министарства унутрашњих послова за пројектовање и извођење посебних система и мера заштите од пожара, и то за:

- Израду пројеката стабилних система за гашење пожара и извођење ових система,

- Израду пројеката стабилних система за дојаву пожара и извођење ових система.

8) Дипломираног инжењера архитектуре који поседују важећу лиценцу Инжењерске коморе Србије, ознаке AI 02-01 (400) (Одговорни извођач радова на објектима високоградње и унутрашњих инсталација водовода и канализације).

Опште професионално искуство:

* мора да поседује најмање 7 година последипломског радног искуства као одговорни извођач радова.

9) Дипломираног грађевинског инжењера, који поседују важећу лиценцу Инжењерске коморе Србије, ознаке GI 04-01.1 (410) (одговорни извођач радова грађевинских конструкција и грађевинско занатских конструкција на објектима високоградње, нискоградње и хидроградње);

Опште професионално искуство:

* мора да поседује најмање 7 година последипломског радног искуства као одговорни извођач радова.

10) Дипломираног инжењера машинства, који поседују важећу лиценцу Инжењерске коморе Србије, ознаке MI 06-01.1 (430) (одговорни извођач радова термотехнике, термоенергетике, процесне и гасне технике);

Опште професионално искуство:

* мора да поседује најмање 7 година последипломског радног искуства као одговорни извођач радова;

11) Дипломираног инжењера електротехнике, који поседују важећу лиценцу Инжењерске коморе Србије, ознаке EI 05-01.1 (450) (одговорни извођач радова електроенергетских инсталација ниског и средњег напона);

Опште професионално искуство:

* мора да поседује најмање 7 година последипломског радног искуства као одговорни извођач радова;

12) Дипломираног инжењера електротехнике, који поседују важећу лиценцу Инжењерске коморе Србије, ознаке EI 05-03.1 (453) (одговорни извођач радова телекомуникационих мрежа и система);

Опште професионално искуство:

* мора да поседује најмање 7 година последипломског радног искуства као одговорни извођач радова;

За кључне стручњаке из области пројектовања и извођења радова наведене у алинејама 3) и 4) који ће бити одговорни за извршење уговора, могу бити предложена два лица или једно лице уколико испуњава захтеване услове за обављање послова оба кључна стручњака.

За кључне стручњаке у наведене у алинејама 11) и 12) који ће бити одговорни за извршење уговора, могу бити предложена два лица или једно лице уколико испуњава захтеване услове за обављање послова оба кључна стручњака.

Такође, послове за која се захтевају лиценце издате од стране Министартва унутрашњих послова може обављати једно или више лица.

За кључне стручњаке у области инклузивног образовања:

1) 2 дипломирана дефектолога

* морају да поседују, сваки понаособ, минимум 5 година радног искуства из области специјалне едукације и рехабилитације у раду са децом предшколског узраста.

За кључне стручњаке у области израде софтвера:

1) 3 (три) програмера за развој софтвера

Образовање:

* Високо образовање (најмање 240 ЕСПБ) из области рачунарских наука, математичких наука или техничких наука.
* морају да поседују, сваки понаособ, минимално 5 година искуства на пословима развоја софтверских решења (најмање једног решења).

2) 1 (један) Data аналитичар

Образовање:

* Високо образовање (најмање 240 ЕСПБ) из области примењене статистике, рачунарских наука или математичких наука.
* мора да поседује минимално 5 година искуства на пословима Data аналитичара (прикупљање, обрада и анализирање података).

**Начин доказивања испуњености критеријума:**

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да испуњава овај критеријум за избор привредног субјекта, а у којој је потребно да наведе и имена ангажованих лица.

Наручилац ће пре признавања квалификације да захтева од свих кандидата да доставе доказе о испуњености критеријума за квалитативни избор привредног субјекта.

 Овај критеријум доказује се достављањем:

* За лица запослена код подносиоца пријаве - копија уговора о раду и образац пријаве на обавезно социјално осигурање (М образац);
* За лица ангажована по другом основу - копија уговора о радном ангажовању;
* Радне биографије за свако лице у којима су јасно наведени подаци о захтеваном искуству које се доказује. Радна биографија мора бити својеручно потписана и мора садржати контакт податке за проверу података о искуству код послодаваца наведеног у биографији (назив послодавца, име и презиме лица за контакт, број телефона и е-маил адреса лица за контакт);
* Копија дипломе за свако лице;
* Важеће лиценце Инжењерске коморе Србије.

Напомена:

* Наручилац задржава право провере истинитости података наведених у радним биографијама.
* Понуђач којем буде додељен оквирни споразум дужан је да у реализацији оквирног споразума /уговора ангажује лица наведена у изјави или лица истих или бољих квалификација која остварују исти или већи број пондера од лица наведених у изјави, уз претходну писану сагласност наручиоца и достављање захтеваних доказа о образовним и стручним квалификацијама.

**5. Стандарди осигурања квалитета**

**Правни основ:**

Члан 126. ЗЈН - Ако наручилац у сврху доказивања критеријума за квалитативни избор захтева достављање потврда независних тела којима се потврђује усаглашеност привредног субјекта са одређеним стандардима осигурања квалитета, укључујући приступачност за особе са инвалидитетом, дужан је да упути на системе осигурања квалитета који се заснивају на одговарајућим стандардима које су потврдила акредитована тела.

**Услов:**

Привредни субјект који учествује у поступку предметне јавне набавке, мора да докаже усаглашеност са одређеним стандардима осигурања квалитета, и то да поседује:

* SRPS ISO 9001 - систем менаџмента квалитетом или одговарајући,
* SRPS ISO/IEC 27001 - систем менаџмента безбедношћу информацијама или одговарајући,
* SRPS ISO/IEC 20000-1 - систем менаџмента услугама у области информационих технологија или одговарајући.

**Начин доказивања испуњености критеријума:**

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да испуњава овај критеријум за избор привредног субјекта, а у којој треба да наведе важеће захтеване сертификате, које поседује.

Наручилац ће пре признавања квалификације да захтева од свих кандидата да доставе доказе о испуњености критеријума за квалитативни избор привредног субјекта. Овај критеријум се доказује достављањем фотокопије важећих захтеваних сертификата.

**6. Стандарди управљања животном средином**

**Правни основ:** Члан 127. ЗЈН -Ако наручилац захтева достављање потврда независних тела којима се потврђује усаглашеност привредног субјекта са одређеним системима или стандардима за управљање животном средином, дужан је да упути на Систем управљања заштитом животне средине и провере (ЕМАС) или на друге системе управљања животном средином који се признају, у складу са законом којим се уређује заштита животне средине или на стандарде управљања животном средином који се заснивају на одговарајућим европским или међународним стандардима акредитованих тела.

**Услов**: Привредни субјект мора бити у свом пословању усаглашен са следећим стандардима управљања животном средином:

* SRPS ISO 14001 - систем менаџмента животном средином или одговарајући,
* ISO 50001 - систем менаџмента енергијом или одговарајући.

**Начин доказивања испуњености критеријума**: Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да испуњава овај критеријум за избор привредног субјекта, а у којој треба да наведе које важеће захтеване сертификате поседује.

Наручилац је дужан да пре признавања квалификације, од свих кандидата захтева да доставе доказе о испуњености критеријума за квалитативни избор привредног субјекта.

Овај критеријум доказује се достављањем: Фотокопија важећих сертификата

\*Наручилац уписује вредности које одговарају његовим потребама. *Критеријуми за избор који су овде приказани представљају само пример начина на који могу бити дефинисани.*

Поред и уместо предложених критеријума за избор привредног субјекта, Наручилац може да одреди и друге који су проистекли као резултат истраживања тржишта, а у логичкој вези су са предметом набавке. Видети чл. 114-117. ЗЈН. Наручилац може применити и *члан 60. став 8. ЗЈН-а којим је предвиђена могућност да наручилац при избору кандидата примењује критеријуме који се односе на способност привредних субјеката у области истраживања и развоја и развоја и спровођења иновативних решења.*

1. **НАЧИН НА КОЈИ НАРУЧИЛАЦ СПРОВОДИ ИНОВАТИВНО ПАРТНЕРСТВО ПО ФАЗАМА, ПРИВРЕМЕНИ ЦИЉЕВИ КОЈЕ ПАРТНЕРИ ТРЕБА ДА ОСТВАРЕ У ПОЈЕДИНОЈ ФАЗИ, УСЛОВИ ЗА РАСКИД ПАРТНЕРСТВА, ОДНОСНО СМАЊЕЊЕ БРОЈА ПАРТНЕРА, УСЛОВИ, НАЧИН ПЛАЋАЊА И ИЗНОС НАКНАДЕ КОЈА ЋЕ СЕ ИСПЛАТИТИ ПАРТНЕРИМА**

**Опис постојећих решења**

Наручилац је истраживањем тржишта и анкетирањем надлежних државних институција и крајњих корисника будућег иновативног решења, утврдио да на тржишту не постоји развијено готово решење које је предмет ове јавне набавке, а да постоји потреба за употребом простора који ће својим одређеним функционалностима, визуелним приказом, применом дигиталних алата одговарајућих за узраст и потребе детета и начином употребе унапредити систем предшколског васпитања и усвајања програма ПВО.

**Сврха иновационог партнерства**

Циљ поступка ове јавне набавке је да се кроз примену партнерства за иновације развије решење за изградњу типског монтажног простора, привременог карактера, који би са јединственим изгледом и идентичним садржајем могао бити постављен са наменом коришћења од стране предшколских установа, а у складу са одлукама јединица локалних самоуправа, у погледу одређивања локација и процедуре постављања објекта.

Обим набавке обухвата истраживање и развој иновативног решења за изградњу монтажног простора за подстицање развоја вештина деце из основа предшколског васпитања и подршку инклузивног окружења, пројектовање објекта са „паметним“ функционалностима и софтверским решењем, израду прототипа објекта, као и изградњу, постављање и пуштање у рад објекта.

**Фазе реализације пројекта**

Пројекат „Наше паметне кућице“ подразумева фазну реализацију активности које спроводи Партнер уз одобрење Наручиоца и обухвата следеће основне фазе:

1. Фазу истраживања и развоја, у циљу припреме детаљних спецификација за пројектовање и изградњу монтажног простора,

2. Фазу израде прототипа паметне кућице уз тестирање решења од стране Партнера и Наручиоца и

3. Фазу извођења радова, испоруке, постављање и пуштање у рад модела монтажне кућице,

у свему према Опису потреба, Техничким карактеристикама (сецификацијама), Понуди Партнера и резултатима извршења претходних фаза, а у складу са закљученим уговором за сваку фазу пројекта.

Наручилац има могућност, али не и обавезу да купи развијено решење, односно модел монтажне кућице.

**Циљеви које партнер треба да оствари у појединој фази**

* Фаза 1: Достављање идејног решења са техничким спецификацијама и предмером и предрачуном и прибављање потврде наручиоца да је идејно решење у складу са описом потреба наручиоца;
* Фаза 2: Израда функционалног прототипа, завршено тестирање и поступање по евентуалним примедбама наручиоца или уоченим недостацима, прибављање потврде наручиоца да прототип задовољава потребе наручиоца и да одговора техничким спецификацијама;
* Фаза 3: Предаја техничке и друге документације, у складу са позитивним прописима, за извођење радова и постављање објекта, извођење радова, испорука и постављање модела монтажне кућице, пуштање у рад и отклањање недостатака у гарантном року.

**Начин плаћања и износ накнаде**

Плаћање се врши по фазама, у складу са постизањем дефинисаних циљева:

1. **Фаза 1:**
	* Накнада: \_\_\_\_\_\_\_\_\_\_\_\_\_\_ *(нпр. 40% укупне уговорене вредности).*
	* Начин плаћања: По издавању потврде наручиоца да је достављено идејно решење у складу са описом потреба наручиоца.
2. **Фаза 2:**
	* Накнада: \_\_\_\_\_\_\_\_\_\_\_\_\_\_ (нпр. 30% укупне уговорене вредности).
	* Начин плаћања: По издавању потврде наручиоца да прототип задовољава потребе наручиоца и да одговара техничким спецификацијама
3. **Фаза 3**
	* Накнада: (нпр. 30% укупне уговорене вредности).
	* Начин плаћања: По потписивању записника о пријему комплетне техничке документације и пријему изведеног објекта, за који су прибављене све потребне дозволе и сагласности надлежних органа, у складу са позитивноправним прописима и у свему у складу са уговором и достављању средства финансијског обезбеђења за испуњење обавеза у гарантном року.

Трећа фаза представља накнадну куповину развијеног решења, коју наручилац није дужан да реализује, те се партнерство може завршити по окончању друге фазе. Све обавезе у документацији о набавци које се односе на трећу фазу, партнер је дужан да испуни уколико наручилац не одустане од треће фазе, о чему ће партнер бити обавештен најкасније у року од 10 дана од дана завршетка друге фазе.

**Услови за раскид партнерства**

Наручилац може раскинути партнерство уколико:

1. Партнер не достави идејно решење са техничким спецификацијама и предмером и предрачуном у складу са описом потреба наручиоца
2. Партнер не испуни задате циљеве у оквиру Фазе 2, односно не достави на разматрање наручиоцу прототип монтажног објекта
3. Партнер не испоштује уговорене рокове у било којој фази без оправданих разлога или кривицом партнера дође до повреде других уговорних обавеза, а посебно одредби које регулишу поверљивост или нарушавање техничких стандарда или до повреде важећих прописа.
4. **НАЧИН НА КОЈИ ЋЕ СЕ УРЕДИТИ ПРАВА ИНТЕЛЕКТУАЛНЕ СВОЈИНЕ**

Права интелектуалне својине проистекла из дигиталног и других сегмената монтажног простора:

Партнер задржава сва материјална и нематеријална права на софтвер и све друге резултате развијене или коришћене у вези реализације пројекта, осим ако није другачије договорено у појединачном случају, односно уколико у поступку преговарања није утврђено другачије.

Наручилац добија ограничено право располагања стандардним софтвером који је укључен у решење. Право располагања обухвата права која су неопходна да би Наручилац или треће лице за чије потребе Наручилац спроводи набавку, могао да користи решење како је договорено, укључујући и право да произведе број копија софтвера који произилазе из уобичајених оперативних и безбедносних рутина.

Наручилац добија неограничено, бесплатно и неексклузивно право на коришћење софтвера и било ког другог резултата, који је развијен, припремљен и/или прилагођен посебно за Наручиоца (проширено право располагања). Проширено право располагања укључује право на коришћење, копирање, модификовање и даље развијање софтвера и/или решења, од стране самог Наручиоца или уз помоћ треће стране.

Партнер је одговоран да обезбеди да Наручилац добије уговорено право располагања програмима и да исте може користити несметано за туђа ауторска или друга права.

**Наручилац и партнер дефинисаће споразумно и права интелектуалне својине на другим сегментима у вези са монтажним простором осим дигиталног, уколико се то за то укаже потреба приликом развоја идејног решења.**

\* *Кључни релевантни прописи који уређују питања у вези права интелектуалне својине су: Закон о ауторским и сродним правима (,,Сл. гласник РС”, бр. 104/09, 99/11, 119/12, 29/16 одлука УС и 66/19); Закон о патентима (,,Сл. гласник РС”, бр. 99/11, 113-17-др. закон, 95/18, 66/19 и 123/21); Закон о жиговима (,,Сл. гласник РС”, бр. 6/20); Закон о заштити индустријског дизајна (,,Сл. гласник РС”, бр. 104/09, 45/15 и 44/18 др. закони); Закон о ознакама географског порекла (,,Сл. гласник РС”, бр. 18/10); Закон о заштити топографија полупроводничких производа (,,Сл. гласник РС”, бр. 55/13 и 66/19); Закон о посебним овлашћењима ради заштите права интелектуалне својине (,,Сл. гласник РС”, бр. 46/06, 104/09 – др. закони и 129/21).*

1. **НАЧИН И РОК ЗА ПОДНОШЕЊЕ ПРИЈАВЕ**

У складу са чланом 45. ЗЈН, пријаве у поступку јавне набавке се подносе електронским путем, преко Портала јавних набавки.

Рок за подношење пријава је до \_\_\_\_\_\_\_\_\_\_. године, до \_\_\_\_ часова. (наручилац одређује рок за подношење пријава у складу са чланом 58. став 2. ЗЈН).

1. **ПОДАЦИ У ВЕЗИ СА КРИТЕРИЈУМОМ ЗА ДОДЕЛУ УГОВОРА**

Наручилац је дефинисао критеријуме за доделу уговора на основу односа цене и квалитета који се односи на стручно искуство кључног особља коме ће бити поверено извршење уговора и квалитет понуђеног решења, којима се одређује релативни значај у пондерима на следећи начин:

Критеријум Пондер

Цена (Ц) 30

Квалитет (К) 70

Укупно 100

При израчунавању пондера Наручилац ће узети у обзир само оне понуде које након прегледа и стручне оцене нису одбијене као неприхватљиве.

Опис критеријума и начин утврђивања броја пондера:

1. **Бодовање критеријума Цена**

Понуда по овом критеријуму може остварити максимално 30 пондера.

Понуда која има најнижу понуђену цену вреднује се са 30 пондера, а остале према формули: Ц= (Цн/Цп)\*30

Ц - Остварени број пондера за понуђену цену

Цн - Најнижа понуђена цена у поступку јавне набавке

Цп - Цена понуде која је предмет оцене

1. **Бодовање критеријума квалитета**

Понуда по овом критеријуму може остварити максимално 70 пондера.

Критеријум квалитета чине критеријуми наведени у наредној табели и сваки појединачно носи одговарајући број бодова

|  |  |  |
| --- | --- | --- |
|  | **Критеријуми квалитета** | **Бодови** |
| 2.1. | (К1)Стручно искуство ангажованих кључних експерата  | 30 |
| 2.2. | (К2)Квалитет понуђеног решења:1) Употреба иновативних материјала у грађевинарству-30 бодова 2) Додатне функционалности -10 бодова | 40 |
|  | **Укупно** | 70 |

**2.1. Стручно искуство кључних експерата**

Понуда по овом критеријуму може остварити максимално 30 пондера.

Наручилац је као један од критеријума квалитета одредио стручно искуство кључних ангажованих експерата које понуђач предлаже у пријави/понуди за извршење уговора о јавној набавци. У оквиру овог критеријума бодујe се стручно искуство одређених лица која ће бити ангажована на реализацији уговора, а које је привредни субјект навео у изјави о испуњености критеријума за квалитативни избор привредног субјекта, према следећим критеријумима и методологији доделе бодова:

|  |  |  |
| --- | --- | --- |
| **Стручно искуство кључних експерата** | **Начин доделе пондера** | **Максимални број пондера** |
| **Менаџер пројекта, Дипломирани инжењер архитектуре** са важећом лиценцом Инжењерске коморе Србије, ознаке АП 02 (300), који поседује најмање 7 година последипломског радног искуства као менаџер пројекта |
| Број пројеката истраживања, развоја и имплементације иновативног решења у области изградње објекта мобилног типа, који је у употреби, у којима је кључни експерт био ангажован као менаџер пројекта | Сваки референтни пројекат истраживања, развоја и имплементације иновативног решења у области изградње објекта мобилног типа, који је у употреби вреднује се са **2,5 пондера**.За менаџера пројекта пондери ће се додељивати за највише 3 (три) референтна пројекта. | 7,50 |
| **Кључни експерт, Дипломирани инжењер грађевине** са важећом лиценцом Инжењерске коморе Србије, ознаке GP 04-01 (310), који поседује најмање 7 година последипломског радног искуства као пројектант |
| Број пројеката истраживања, развоја и имплементације иновативног решења у области изградње објекта мобилног типа, који је у употреби, у којима је кључни експерт био ангажован са захтеваном лиценцом | Сваки референтни пројекат истраживања, развоја и имплементације иновативног решења у области изградње објекта мобилног типа, који је у употреби вреднује се са **1,5 пондера**.Пондери ће се додељивати за највише 3 (три) референтна пројекта. | 4,50 |
| **Кључни експерт, Дипломирани инжењера архитектуре** са важећом лиценцом Инжењерске коморе Србије, ознаке AI 02-01 (400), који поседује најмање 7 година последипломског радног искуства као одговорни извођач радова |
| Број пројеката истраживања, развоја и имплементације иновативног решења у области изградње објекта мобилног типа, који је у употреби, у којима је кључни експерт био ангажован са захтеваном лиценцом | Сваки референтни пројекат истраживања, развоја и имплементације иновативног решења у области изградње објекта мобилног типа, који је у употреби вреднује се са **1,5 пондера**.Пондери ће се додељивати за највише 3 (три) референтна пројекта. | 4,50 |
| **Кључни експерт, Дипломирани инжењер грађевине** са важећом лиценцом Инжењерске коморе Србије, ознаке GI 04-01.1 (410), који поседује најмање 7 година последипломског радног искуства као одговорни извођач радова |
| Број пројеката истраживања, развоја и имплементације иновативног решења у области изградње објекта мобилног типа, који је у употреби, у којима је кључни експерт био ангажован са захтеваном лиценцом | Сваки референтни пројекат истраживања, развоја и имплементације иновативног решења у области изградње објекта мобилног типа, који је у употреби вреднује се са **1,5 пондера**.Пондери ће се додељивати за највише 3 (три) референтна пројекта. | 4,50 |
| **Кључни експерти, Програмери за развој софтвера**  |
| Искуство у развоју и имплементацији софтверског решења који користи IoT (“интернет ствари”), које је у употреби | Сваки програмер који има искуство у развоју и имплементацији софтверског решења који користи IoT, вреднује се са **1,5 пондера**, што је за максимално 3 члана тима укупно 4,50 пондера. Сматраће се да програмер има захтевано референтно искуство, уколико је био ангажован као програмер на најмање једном пројекту развоја и имплементацији софтверског решења који користи IoT, а који је успешно завршен. | 4,50 |
| **Кључни експерт, Data аналитичар** |
| Искуство у анализирању података и стварању извештаја у пројекту развоја и имплементације софтверског решења који користи IoT (“интернет ствари”), које је у употреби | Сваки референтни пројекат развоја и имплементације софтверског решења који користи IoT, који је у употреби, у којем је кључни експерт као Data аналитичар обављао послове анализирања података и израде извештаја вреднује се са **1,5 пондера**.Пондери ће се додељивати за највише 3 (три) референтна пројекта. | 4,50 |

Укупан број пондера који понуђач остварује за критеријум квалитета - стручно искуство ангажованих кључних експерата (К1) представља збир остварених пондера за сваког од понуђених захтеваних кључних експерата.

Као доказ овог критеријума, понуђач у електронској понуди поднетој путем Портала јавних набавки доставља: **потписане радне биографије** наведених лица, којима се јасно доказује захтевано искуство које се бодује **и потврде потписане од стране наручиоца посла**, са свим потребним подацима: назив и опис посла са наведеним елементима иновативности пројекта; учешће лица на које се потврда односи у реализацији пројекта (улога/позиција у пројекту, опис посла); податке о наручиоцу код кога је стекао искуство (назив наручиоца, адреса, контакт особа код наручиоца – име и презиме, функција/позиција, е-маил адреса и број телефона); датум реализације пројекта; назнака да је пројекат реализован успешно, у складу са уговореним квалитетом.

Уколико понуђач не достави тражене доказе, сматраће се да не поседује стручно искуство кључног експерта за које није доставио доказе и добиће 0 пондера.

**2.2. Квалитет понуђеног решења укупно 40 бодова**

* + 1. Употреба иновативних материјала у грађевинарству (К2.1) - максимално 30 бодова

Понуђач који понуди употребу иновативних грађевинских материјала приликом изградње монтажног модела паметне кућице, добија 10 бодова, по материјалу, а максимално 30 бодова.

Понуђач који не понуди употребу ниједног иновативног материјала добија 0 бодова.

Под иновативним материјалом подразумева се материјал у изградњи којим се може скратити врема градње, снизити трошкови градње или животна средина учинити чистијом и здравијом за живот.

Наручилац прихвата употребу иновативних материјала који су доступни на тржишту.

**Као доказ овог критеријума, понуђач у електронској понуди поднетој путем Портала јавних набавки доставља:** Технички опис материјала, издат од стране произвођача материјала, са образложењем иновативности и наведеним предностима у односу на стандардни грађевински материјал, посебно у погледу следећих параметара: време градње, трошкови градње и утицај на животну средину.

* + 1. Додатне функционалности (К2.2) - максимално 10 бодова

Понуђач који понуди додатне функционалности које превазилазе ниво минималних захтева и техничких спецификација које све понуде морају да задовоље, добија 10 бодова, по 5 бодова за сваку додатну функционалност, а максимално 10 бодова.

Понуђач који не понуди додатне функционалности добија 0 бодова.

**Као доказ овог критеријума, понуђач у електронској понуди поднетој путем Портала јавних набавки доставља:**

* Детаљан опис предложених додатних функционалности и њихову повезаност са минималним захтевима.

Број бодова за квалитет понуђеног решења израчунава се: К2= К2.1 + К2.2

Укупан број бодова за критеријуме квалитета добија се: К=К1 + К2.

**Израчунавање укупног броја пондера у понуди:**

**Економски најповољнија понуда је понуда која има највећи укупни број пондера, а рачуна се према формули:**

**ЕНП=Ц+К**

Резервни критеријуми на основу којих ће се доделити оквирни споразум у ситуацији када постоје две или више понуда које су након примене критеријума једнаке:

Уколико две или више понуда имају исти број пондера, као најповољнија биће изабрана понуда оног понуђача који је понудио дужи гарантни рок за израђену техничку документацију и изведене радове. Уколико након рангирања на основу критеријума за доделу и резервног критеријума није могуће донети одлуку о закључењу оквирног споразума, наручилац ће оквирни споразум доделити понуђачу који буде извучен путем жреба. Наручилац ће обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које су најповољније након рангирања на основу критеријума за доделу и резервног критеријума.

Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће прво извући само један папир. Са понуђачему чији назив буде на извученом папиру ће бити закључен оквирни споразум. Након извлачења првог папира наручилац извлачи преостале папире један по један те сходно редоследу којим су извучени рангира преостале понуђаче.

Понуђачима који не присуствују овом поступку, наручилац ће доставити записник о извлачењу путем жреба.

Напомена: Наручилац поступак жреба може дефинисати и на другачији начин.

1. **ПОДАЦИ НА ОСНОВУ КОЈИХ КАНДИДАТИ ПРИПРЕМАЈУ ОБРАЗАЦ ПРИЈАВЕ**

Образац пријаве аутоматски креира Портал јавних набавки, а на основу података које наручилац уноси на Портал приликом припреме документације о набавци у оквиру дела ,,Критеријуми за доделу уговора и остали захтеви набавке”.

Конкурсна документација садржи податке на основу којих кандидати припремају образац пријаве, који садржи следеће податке:

* општи подаци о кандидату, односно сваком кандидату из групе, као и подизвођачима (пословно име или скраћени назив из одговарајућег регистра, адреса седишта, матични број и порески идентификациони број, контакт и др.);
* рок важења пријаве изражен у броју дана од дана отварања пријава, који не може бити краћи 30 дана;
* предмет јавне набавке;
* подаци о делу уговора који ће поверити подизвођачу (по предмету или у количини, вредности или проценту), податке о подизвођачу, као и податак да ће наручилац плаћање вршити непосредно подизвођачу, у случају да подизвођач захтева да му се врши непосредно плаћање доспелих потраживања;
* изјава о интегритету којом кандидат потврђује под пуном материјалном и кривичном одговорношћу да је своју пријаву поднео независно, без договора са другим понуђачима или заинтересованим лицима и да гарантује тачност података у пријави.
1. **ПОДАЦИ НА ОСНОВУ КОЈИХ КАНДИДАТИ ПРИПРЕМАЈУ ОБРАЗАЦ ИЗЈАВЕ О ИСПУЊЕНОСТИ КРИТЕРИЈУМА ЗА КВАЛИТАТИВНИ ИЗБОР ПРИВРЕДНОГ СУБЈЕКТА**

Образац изјаве о испуњености критеријума за квалитативни избор привредног субјекта аутоматски се формира на Порталу на основу података које је наручилац уписао на кораку: Критеријуми за квалитативни избор привредног субјекта.

Портал аутоматски формира део конкурсне документације: Критеријуми за квалитативни избор привредног субјекта и упутство како се доказује испуњеност тих критеријума.

Ако понуду подноси група привредних субјеката у понуди се доставља засебна изјава сваког члана групе привредних субјеката која садржи податке за релевантне капацитете члана групе.

Ако привредни субјект намерава да део уговора повери подизвођачу или да користи капацитете других субјеката, дужан је да за подизвођача, односно субјекта чије капацитете користи достави засебну изјаву која садржи податке за релевантне капацитете подизвођача, односно другог субјекта које намерава да користи.

У изјави о испуњености критеријума привредни субјекти наводе издаваоце доказа о испуњености критеријума за квалитативни избор привредног субјекта и изјављују да ће на захтев и без одлагања, моћи наручиоцу да достави те доказе.

У изјави о испуњености критеријума привредни субјект може да наведе податке о интернет адреси базе података, све потребне идентификационе податке и изјаву о пристанку, путем којих могу да се прибаве докази, односно изврши увид у доказе о испуњености критеријума за квалитативни избор привредног субјекта.

***КОНКУРСНА ДОКУМЕНТАЦИЈА ЗА ФАЗУ ПРЕГОВАРАЊА***

1. **ОПШТИ ПОДАЦИ О ПРЕДМЕТУ НАБАВКЕ:**
2. предмет јавне набавке са описом потреба за иновативним радовима и елементима описа који чине минималне захтеве које све понуде треба да задовоље

# Подаци о наручиоцу:\_\_\_\_\_\_\_\_\_\_\_\_\_\_\_\_\_\_\_\_

**\***Уписати податке о наручиоцу: орган државне управе или јединица локалне самоуправе или др. наручиоци сходно ЗЈН.

# Врста поступка јавне набавке:

Предметна јавна набавка се спроводи у поступку партнерства за иновације, у складу са Законом и подзаконским актима којима се уређују јавне набавке, Законом о планирању и изградњи и подзаконским актима, Законом о безбедности и здрављу на раду и подзаконским актима, Законом о предшколском васпитању и образовању и подзаконским актима, Законом о облигационим односима, као и другим прописима, стандардима и техничким нормативима, који се односе на предмет јавне набавке.

**Циљ поступка:**

Поступак јавне набавке се спроводи ради закључења оквирног споразума са једним понуђачем и уговора о јавној набавци по основу закљученог оквирног споразума за сваку фазу набавке иновативног решења.

**Опис:**

Наручилац је идентификовао потребу за проналажењем решења које није доступно на тржишту, а које ће допринети остваривању циљева предвиђених Стратегијом развоја образовања и васпитања у Републици Србији до 2030. године, коју је донела Влада Републике Србије, на предлог Министарства просвете и науке.

У оквиру статешког документа препозната је потреба за модернизацијом инфраструктуре (изградња, доградња, адаптација, реконструкција и опремање) предшколских установа, основних и средњих школа и објеката ученичког стандарда. Стратегијом развоја утврђен је Посебни циљ под тачком 1.9: Унапређена инфраструктура и мрежа установа у предуниверзитетском образовању и васпитању и установа ученичког стандарда са показатељем исхода на нивоу овог посебног циља који подразумева повећање процента образовно васпитних установа и установа ученичког стандарда које задовољавају критеријуме техничке опремљености.

Циљ поступка ове јавне набавке је да се кроз примену партнерства за иновације развије решење за изградњу типског монтажног простора који би са јединственим изгледом и идентичним садржајем могао бити постављен за употребу у просторима више предшколских установа у власништву јавног или приватног сектора.

Обим набавке обухвата истраживање и развој иновативног решења за изградњу монтажног простора за подстицање развоја вештина деце из основа предшколског васпитања и подршку инклузивног окружења, пројектовање објекта са „паметним функционалностима“ и софтверским решењем, израду прототипа објекта и изградњу објекта.

Степен иновативности мора бити описан на начин да се истакне разлика између данас доступних решења и предложеног решења и да се истакне оно што је иновативни део решења. Такође описати употребе дигиталне технологије и степен до којег ће развијени производ моћи да се укључи у еколошки прихватљивију производњу.

Избор материјала и метода конструкције за спољашње и унутрашње делове објекта је једна од области у којој постоје велике могућности за побољшање како у смислу ефикаснијег процеса градње и доприноса смањеном утицају на животну средину.

Повећана употреба префабрикованих и индустријализованих грађевинских система може обезбедити боље коришћење материјала, а проширена употреба материјала на бази дрвета може допринети смањењу емисија и бољим могућностима за одрживе производе.

Циљ је да се гради јефтиније, брже и одрживије користећи индустријализоване грађевинске системе, локално дрво и са фокусом на поновну употребу и кружност у производњи, монтажи и раду.

Индустријализовано решење треба да се појави као комплетан систем који се може користити за потребе већег броја типова предшколских установа.

Основни захтеви:

* Једноставна монтажа и адаптација по потреби на друге зидове и/или делове зграде
* Испуњеност свих нормативних захтева противпожарне заштите и безбедности употребе објекта
* Решење мора, у највећој могућој мери, имати за циљ промовисање поновне употребе. На крају свог корисног века, производ/и се морају лако припремити за рециклирање материјала
* Једноставна употреба прилагођена коришћењу од стране наставног кадра и деце (сходно узрасту и потребама детета) уз обавезан едукативни садржај у складу са прописаним мерилима предшколског образовања и васпитања.

Приликом сачињавања описа решења и даљих активности на развијању решења користити смернице, које се могу применити на конкретан пројекат, из документа „Водич за уређење простора у дечјем вртићу“, који је израђен од стране Института за педагогију и андрагогију Филозофског факултета Универзитета у Београду у оквиру пројекта „Инклузивно предшколско васпитање и образовање” који реализује Министарство просвете, науке и технолошког развоја Србије у сарадњи са Институтом за педагогију и андрагогију и УНИЦЕФ и уз подршку Светске банке. Издавач наведеног Водича је Министарство просвете, науке и технолошког развоја Републике Србије.

Минимални пројектни захтеви детаљније су описани у делу Конкурсне документације „Техничке карактеристике (спецификације), видети следеће поглавље ове Конкурсне документације.

1. **ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ИНОВАТИВНИХ РАДОВА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА**
* **Минимални пројектни захтеви**

Пројекат предвиђа креирање монтажних мобилних кућица које ће служити као простор за инклузивне радионице социјалних вештина за децу предшколског узраста.

Простор пружа могућности за различита сензорна искуства и активности - истраживање текстура, мириса, звукова, тонова, мелодија, покрета.

Кућице се састоје се од више функционалних зона прилагођених деци, укључујући простор за активности, опуштање и едукативне игре.

Простор мора бити добро педагошки организован што подразумева такву структуру и средства којима се деца укључују у смислене и аутентичне изборе, решавање проблема, откривање и преиспитивање, којим се подстичу квалитетне интеракције. Радионице морају бити осмишљене да кроз игру развијају емпатију, сарадњу и комуникацију међу децом, уз стручно вођство васпитача едукатора.

1. **Изградња објекта**

Капацитет: Простор (кућица) може да прими око 10-12 деце предшколског узраста са два васпитача.

Димензије: у складу са потребама свакодневног рада са корисницима и њиховог боравка који обезбеђују довољан и адекватан простор, а минимално нето 6,5 м2 по особи за радно едукативни простор и два санитарна блока један за едукаторе / васпитаче (мушко/женски) комплет са простором за трокадеро за одржавње хигијене и један за кориснике са више кабина за малолетна лица предшколског узраста (мушко / женски) и једну просторију за одмор васпитача 10 м2 и канцеларију за чување едукативне опреме нето површине 8 м2.

Материјали:

* Предвидети савремене материјале који обезбеђују адекватне еколошке услове, који се могу рециклирати.
* Предвидети модуларност простора са лаким уситњавањем / укрупњавањем простора за едукацију.
* Темељење објекта потребно је да обезбеђује лако и ефикасно прилагођавање разним локацијама,
* За облогу/фасаду објекта користити материјале висококвалитетних термичких својства (енергетска ефикасност објекта класе минимум „Б“), са великим прозорским површинама које омогућавају природну осветљеност простора, изведеним са одговарајућим стакло панелима (коефицијент пролаза топлоте за прозоре максимално 0,9 w/м2),
* За облоге унутрашњих зидова и подова користити адекватне материјале који спречавају могућност повређивања у току спровођења едукација (за осталу обраду унутрашњег простора за едукацију, руководити се „Правилником о ближим условима за оснивање, почетак рада и обављање делатности предшколске установе“),
* Потребно је да расвета обезбеђује осећај природног осветљења, осветљај обезбедити са могућношћу подешавања нивоа од минималног 200 lx до максималног 700 lx, дефинисаних у зависности од начина и времена одвијања активности.
* Обезбедити адекватну климатизацију која обезбеђује квалитет ваздуха високог ниова чистоће, који се обезбеђује филтерима класе Р11, загревње простора решити ваздухом и подним грејањем хландим данима када температура падне испод 0 степени.
* Обезбедити адекватну противпожарну заштиту простора аутоматском дојавом пожара и хидрантском мрежом, обезбедити комплетну мултимедијалну опрему за потребе едукације деце.
* Обавезно обезбедити лаку приступачност у складу са Правилником о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама.

Монтажа/демонтажа: Обавезно обезбедити могућност лаке демотаже / монтаже и пренос на следеђу локацију.

Мобилност: Лака преносивост теретним камионским саобраћајем и лако прилагођавање различитим конфигурацијама терена и прикључцима на инфраструктуру (електроинсталације, провајдера ИТ услуга – телевизија интернет, санитарна вода, канализација).

Намештај: По димензијама, материјалима и фунционалности прилагођен предшколском узрасту детета.

Енергетска ефикасност: Свака кућица је енергетски независна захваљујући соларним панелима и опремљена паметним сигналима који децу уче одговорном понашању (нпр. затварање славине - звучни сугнали).

1. **Опрема, паметне функционалности и образовни софтвер**

Простор би требало да садржи елементе који омогућавају различите сензорно-манипулативне доживљаје, експериментисање и игру.

Опрема кућице подразумева примену савремених учила и дидактичких система, мултимедијална и аудиовизуелна наставна средства, као и софтвер.

Софтверским решењем се прате активности деце, бележи њихов напредак и помаже у организацији распореда активности.

**IoT систем**

**Паметна кућица подразумева развијен IoT систем**, односно креиран и имплементиран систем који користи „Интернет ствари“ (Internet of Things) у сврху едукације и безбедности деце.

Развој IoT система укључује следеће компоненте:

**1)** Партнер је дужан да угради **сензоре**, минимално за следеће функционалности:

- Сензор покрета - када дете уђе у просторију, светло се аутоматски укључује, а искључује што се просторија испразни, уз поруку;

- Сензор за покрет воде - када дете отвори славину, чује се гласовна порука: вода је укључена! Користи је пажљиво! Ако славина остане отворена дуже од потребног (нпр. 20 секунди), активира се подсетник;

- Систем за подсећање на рециклажу и сортирање отпада: Паметне канте за отпад - када дете убаци отпад у одговарајућу канту, канта даје позитивну поруку, ако убаци отпад у погрешну канту, канта изговара: ово није права канта.

**2) Мрежна комуникација -** Сви сензори морају бити повезани са централним системом путем жичне и/или бежичне технологије (нпр. LoRaWAN, NB-IoT) за пренос података у реалном времену. Мора се осигурати да је комуникација заштићена и да подаци не могу бити компромитовани.

**3) Подаци и Апликација -** Сензори прикупљају real-time податке и шаљу их путем бежичне и/или жичне комуникације централној локацији на којој се налази data lake, где наступа софтверско апликативно решење које развија партнер и које неструктуиране податке распоређује у одређене функције (гласовна обавештења или упозорења, светлосне сигнале, приказ слике на екрану..)

**Управљање активностима**

**Подсетници и сигнализација**

Софтвер омогућава аутоматизоване подсетнике који олакшавају организацију радионица и помажу деци да се прилагоде структурисаном дневном ритму.

Звучни сигнали – Благи тонови или гласовни подсетници најављују почетак и крај активности.

Могуће опције:

* „Време је за почетак игре!”
* „Браво, сада прелазимо на следећи задатак!”
* „Време је за паузу, одморимо се заједно!”
* Визуелни сигнали – Екран у кућици приказује анимиране подсетнике:
* Трепереће иконе и боје за привлачење пажње.

**Динамичан распоред**

Софтвер олакшава планирање активности и њихову флексибилну измену у реалном времену.

Приказ дневног распореда:

* Васпитачи могу на екрану кућице (нпр паметна табла или монитор или пројектор повезан са рачунаром) или путем таблета видети преглед свих планираних активности.
* Деца могу пратити план кроз слике, боје и симболе прилагођене њиховом узрасту.
* Распоред се може прилагодити свакој групи у зависности од потреба и интересовања деце.

Софтвер може обухватити интерактивне игре:

* Дигиталне игре које подстичу сарадњу и комуникацију.

**Праћење индивидуалног напретка:**

Профил сваког детета

Софтвер омогућава персонализован приступ кроз дигиталне профиле деце, у којима васпитачи бележе кључне информације.

Софтвер мора да омогући евидентирање следећих информација:

* Учешће у активностима – које игре, задатке и радионице дете највише воли.
* Социјална интеракција – како комуницира с вршњацима, показује ли емпатију, сарадњу или повлачење.
* Специфични изазови – васпитачи могу бележити потешкоће у концентрацији, изражавању емоција или моторичким вештинама.
* Индивидуалне напомене – корисне информације за праћење напретка и евентуалне препоруке за родитеље и стручњаке.

Профили деце су доступни једино васпитачима и ангажованим стручњацима.

Извештаји

Софтвер аутоматски генерише извештаје васпитачима и ангажованим стручњацима и родитељима, којима пружају увид у развој социјалних вештина детета.

Извештаји могу бити месечни и упоредни, на почетку програма и кроз одређени период.

Месечни извештаји садрже:

* Учешће у активностима – које су теме и игре биле најзанимљивије детету.
* Социјална интеракција – примећени напредак у комуникацији и сарадњи.
* Предлози за кућне активности – како родитељи могу додатно подржати развој социјалних вештина код куће.
* Препоруке ангажованих стручњака.

Формат извештаја је текстуални и кроз графиконе и иконе за једноставан приказ напретка.

Доступан путем е-маила или апликације.

Васпитачи и остали ангажовани стручњаци податке уносе у Web апликацију, у позадини је база података у коју се смештају унети подаци и модул за извештавање, такође на Web апликацији.

Безбедност и заштита података

* Имплементација стандардних сигурносних протокола (SSL/TLS) за комуникацију.
* Заштита података кроз енкрипцију приликом складиштења (AES-256) и преноса.
* Усаглашеност са релевантним прописима о заштити података (GDPR).
* Контрола приступа: Роле-басед аццесс цонтрол (РБАЦ) за кориснички ниво приступа, уз додатно коришћење вишеструких фактора аутентификације за администраторе система.
* Контрола приступа: Приступ администраторском порталу мора бити конфигурабилан у смислу дефинисања IP адреса са којих се може реализовати администрација система.
* Контрола приступа: Систем мора имати могућност снимања администраторских сесија (Privileged Access Management)
* Backup/restore: Систем мора имати могућност креирања резервних копија података на дневном, седмичном и месечном нивоу.
* Monitoring: Систем мора омогућити реал-тиме увид администратора у статус кључних компоненти платформе (искоришћеност CPU, RAM, storage prostora, брзина преноса података и слично) уз аутоматско генерисање и слање е-маил аларма у случају прекорачења дефинисаних вредности параметара.
* Disaster Recovery: Систем мора имати обезбеђен процес успостављања (опоравка) кључних ИТ сервиса у случају катастрофалних догађаја (земљотрес, поплава, пожар и слично).
1. **Обука**

Партнер мора да изврши обуку крајњих корисника (васпитача и стручног особља) за коришћење софтвера. Обука подразумева и демонстрацију свих функционалности софтвера.

Партнер је у обавези да изради корисничко упутство које ће бити доступно на Web апликацији.

1. **Гарантни рок**

Гарантни рок на израђену техничку документацију и изведене радове износи \_\_\_\_\_\_ месеца (минимум 24 месеца), рачунајући од дана завршетка радова и прибављања позитивног мишљења комисије за технички преглед на изведене радове.

Ако је за поједине од уговорених радова позитивним прописом одређен дужи гарантни рок од рока из става 1. овог члана, за те радове важи гарантни рок одређен тим прописом.

Гарантни рок на софтвер и период пружање техничке подршке износи минимум 24 месеца, рачунајући од дана пуштања софтвера у рад које је констатовано записником.

За уграђену опрему и намештај важи гарантни рок у складу са условима произвођача, али не мање од 24 месеца.

Партнер је обавезан да до краја гарантног рока отклања све недостатке, укључујући кварове и недостатке на уграђеној опреми, уређајима и софтверу и намештају. На дан примопредаје објекта, Партнер записнички предаје Наручиоцу и Стручном надзору, све гарантне листове за опрему.

У току гарантног рока Партнер је дужан да отклони све накнадно уочене неусаглашености са захтевима Наручиоца исказаним кроз техничку спецификацију, као и да реши евентуалне инциденте и проблеме у раду система.

Партнер је обавезан да редовно ажурира софтвер како би се исправиле грешке и побољшале функционалности.

Рокови реаговања на техничке захтеве Наручиоца у време трајања гарантног рока износи:

* Одговор на хитне захтеве - рок од максимално 24 часа.
* Одговор на захтеве средњег и ниског приоритета - рок од максимално 5 радних дана.

Услуга техничке подршке у току гарантног периода мора минимално да обухвати:

* Пријем пријаве инцидената и проблема у раду од стране наручиоца путем електронске поште или телефона;
* Редовну контролу исправности опреме и рада имплементираног софтвера и сензора једном месечно и додатно по потреби, уз израду извештаја о спроведеним активностима;
* Почетак решавања пријављених или уочених инцидената и проблема најкасније следећег радног дана;
* Решавање захтева наручиоца који нису обухваћени дизајном система у укупном обиму од највише 96 МХ (96 човек-сати)
* Ажурирање документације у складу са насталим променама.

**Пројектни тим партнера**

Партнер је дужан да обезбеди одговарајуће стручно особље које ће радити на пројекту - тим са знањем и искуством, који обавезно морају чинити лица која је навео у Изјави о испуњености критеријума за квалитативни избор привредног субјекта или лица истих или бољих квалификација која остварују исти или већи број пондера од лица наведених у изјави, уз претходну писану сагласност наручиоца и достављање захтеваних доказа о образовним и стручним квалификацијама.

**Пројектни тим** **Наручиоца**

Наручилац ће именовати најрелевантније познаваоце предметних области у стално чланство пројектног тима и обезбедити сталну подршку пројекту. У току пројекта ангажоваће се и повремени чланови за специфичне задатке.

**Начин спровођења контроле и обезбеђивања гаранције квалитета**

Партнер је у обавези да Наручиоцу доставља месечне извештаје о детаљним извршеним активностима и потенцијалним проблемима, потписане од стране овлашћеног лица Партнера, као и у електронском облику, најкасније до 7. дана у месецу, за претходни месец.

Наручилац усваја месечне извештаје уколико нема примедбе на исте, а уколико има примедбе Партнер је дужан да их отклони у року од 8 дана и Наручиоцу достави нови исправан месечни извештај. Сви извештаји треба да буду израђени у формату који је договорен са Наручиоцем, на српском језику.

Партнер је дужан да се при изради решења придржава свих важећих прописа и стандарда Републике Србије.

У случају непостојања важећих домаћих стандара и/или правно-техничке регулативе везане за било какву активност или документацију током пројектовања и извођења радова примењиваће се оне одредбе међународних стандарда које обезбеђују бољи квалитет и већу сигурност објекта.

**Рок и место извршења:**

Место извршења \_\_\_\_\_\_\_\_\_\_.

Рок извршења биће утврђен након завршене фазе преговарања.

**Напомена:**

Наручилац своје потребе описује јасно и једноставно, уз фокус на објашњење проблема и тражених функционалности, а не на прописивање конкретног решења. Овакав приступ омогућава тржишту да буде креативно и да предлаже најадекватније решење за проблем у оквиру процењене вредности јавне набавке и предвиђеним роковима за завршетак пројекта.

1. **ПОДАЦИ У ВЕЗИ СА КРИТЕРИЈУМОМ ЗА ДОДЕЛУ УГОВОРА**

Наручилац је дефинисао критеријуме за доделу уговора на основу односа цене и квалитета који се односи на стручно искуство кључног особља коме ће бити поверено извршење уговора и квалитет понуђеног решења, којима се одређује релативни значај у пондерима на следећи начин:

Критеријум Пондер

Цена (Ц) 30

Квалитет (К) 70

Укупно 100

При израчунавању пондера Наручилац ће узети у обзир само оне понуде које након прегледа и стручне оцене нису одбијене као неприхватљиве.

Опис критеријума и начин утврђивања броја пондера:

1. **Бодовање критеријума Цена**

Понуда по овом критеријуму може остварити максимално 30 пондера.

Понуда која има најнижу понуђену цену вреднује се са 30 пондера, а остале према формули: Ц= (Цн/Цп)\*30

Ц - Остварени број пондера за понуђену цену

Цн - Најнижа понуђена цена у поступку јавне набавке

Цп - Цена понуде која је предмет оцене

1. **Бодовање критеријума квалитета**

Понуда по овом критеријуму може остварити максимално 70 пондера.

Критеријум квалитета чине критеријуми наведени у наредној табели и сваки појединачно носи одговарајући број бодова

|  |  |  |
| --- | --- | --- |
|  | **Критеријуми квалитета** | **Бодови** |
| 2.1. | (К1)Стручно искуство ангажованих кључних експерата  | 30 |
| 2.2. | (К2)Квалитет понуђеног решења:1) Употреба иновативних материјала у грађевинарству-30 бодова 2) Додатне функционалности -10 бодова | 40 |
|  | **Укупно** | 70 |

**2.1. Стручно искуство кључних експерата**

Понуда по овом критеријуму може остварити максимално 30 пондера.

Наручилац је као један од критеријума квалитета одредио стручно искуство кључних ангажованих експерата које понуђач предлаже у пријави/понуди за извршење уговора о јавној набавци. У оквиру овог критеријума бодујe се стручно искуство одређених лица која ће бити ангажована на реализацији уговора, а које је привредни субјект навео у изјави о испуњености критеријума за квалитативни избор привредног субјекта, према следећим критеријумима и методологији доделе бодова:

|  |  |  |
| --- | --- | --- |
| **Стручно искуство кључних експерата** | **Начин доделе пондера** | **Максимални број пондера** |
| **Менаџер пројекта, Дипломирани инжењер архитектуре** са важећом лиценцом Инжењерске коморе Србије, ознаке АП 02 (300), који поседује најмање 7 година последипломског радног искуства као менаџер пројекта |
| Број пројеката истраживања, развоја и имплементације иновативног решења у области изградње објекта мобилног типа, који је у употреби, у којима је кључни експерт био ангажован као менаџер пројекта | Сваки референтни пројекат истраживања, развоја и имплементације иновативног решења у области изградње објекта мобилног типа, који је у употреби вреднује се са **2,5 пондера**.За менаџера пројекта пондери ће се додељивати за највише 3 (три) референтна пројекта. | 7,50 |
| **Кључни експерт, Дипломирани инжењер грађевине** са важећом лиценцом Инжењерске коморе Србије, ознаке GP 04-01 (310), који поседује најмање 7 година последипломског радног искуства као пројектант |
| Број пројеката истраживања, развоја и имплементације иновативног решења у области изградње објекта мобилног типа, који је у употреби, у којима је кључни експерт био ангажован са захтеваном лиценцом | Сваки референтни пројекат истраживања, развоја и имплементације иновативног решења у области изградње објекта мобилног типа, који је у употреби вреднује се са **1,5 пондера**.Пондери ће се додељивати за највише 3 (три) референтна пројекта. | 4,50 |
| **Кључни експерт, Дипломирани инжењера архитектуре** са важећом лиценцом Инжењерске коморе Србије, ознаке AI 02-01 (400), који поседује најмање 7 година последипломског радног искуства као одговорни извођач радова |
| Број пројеката истраживања, развоја и имплементације иновативног решења у области изградње објекта мобилног типа, који је у употреби, у којима је кључни експерт био ангажован са захтеваном лиценцом | Сваки референтни пројекат истраживања, развоја и имплементације иновативног решења у области изградње објекта мобилног типа, који је у употреби вреднује се са **1,5 пондера**.Пондери ће се додељивати за највише 3 (три) референтна пројекта. | 4,50 |
| **Кључни експерт, Дипломирани инжењер грађевине** са важећом лиценцом Инжењерске коморе Србије, ознаке GI 04-01.1 (410), који поседује најмање 7 година последипломског радног искуства као одговорни извођач радова |
| Број пројеката истраживања, развоја и имплементације иновативног решења у области изградње објекта мобилног типа, који је у употреби, у којима је кључни експерт био ангажован са захтеваном лиценцом | Сваки референтни пројекат истраживања, развоја и имплементације иновативног решења у области изградње објекта мобилног типа, који је у употреби вреднује се са **1,5 пондера**.Пондери ће се додељивати за највише 3 (три) референтна пројекта. | 4,50 |
| **Кључни експерти, Програмери за развој софтвера**  |
| Искуство у развоју и имплементацији софтверског решења који користи IoT (“интернет ствари”), које је у употреби | Сваки програмер који има искуство у развоју и имплементацији софтверског решења који користи IoT, вреднује се са **1,5 пондера**, што је за максимално 3 члана тима укупно 4,50 пондера. Сматраће се да програмер има захтевано референтно искуство, уколико је био ангажован као програмер на најмање једном пројекту развоја и имплементацији софтверског решења који користи IoT, а који је успешно завршен. | 4,50 |
| **Кључни експерт, Data аналитичар** |
| Искуство у анализирању података и стварању извештаја у пројекту развоја и имплементације софтверског решења који користи IoT (“интернет ствари”), које је у употреби | Сваки референтни пројекат развоја и имплементације софтверског решења који користи IoT, који је у употреби, у којем је кључни експерт као Data аналитичар обављао послове анализирања података и израде извештаја вреднује се са **1,5 пондера**.Пондери ће се додељивати за највише 3 (три) референтна пројекта. | 4,50 |

Укупан број пондера који понуђач остварује за критеријум квалитета - стручно искуство ангажованих кључних експерата (К1) представља збир остварених пондера за сваког од понуђених захтеваних кључних експерата.

Као доказ овог критеријума, понуђач у електронској понуди поднетој путем Портала јавних набавки доставља: **потписане радне биографије** наведених лица, којима се јасно доказује захтевано искуство које се бодује **и потврде потписане од стране наручиоца посла**, са свим потребним подацима: назив и опис посла са наведеним елементима иновативности пројекта; учешће лица на које се потврда односи у реализацији пројекта (улога/позиција у пројекту, опис посла); податке о наручиоцу код кога је стекао искуство (назив наручиоца, адреса, контакт особа код наручиоца – име и презиме, функција/позиција, е-маил адреса и број телефона); датум реализације пројекта; назнака да је пројекат реализован успешно, у складу са уговореним квалитетом.

Уколико понуђач не достави тражене доказе, сматраће се да не поседује стручно искуство кључног експерта за које није доставио доказе и добиће 0 пондера.

**2.2. Квалитет понуђеног решења укупно 40 бодова**

* + 1. Употреба иновативних материјала у грађевинарству (К2.1) - максимално 30 бодова

Понуђач који понуди употребу иновативних грађевинских материјала приликом изградње монтажног модела паметне кућице, добија 10 бодова, по материјалу, а максимално 30 бодова.

Понуђач који не понуди употребу ниједног иновативног материјала добија 0 бодова.

Под иновативним материјалом подразумева се материјал у изградњи којим се може скратити врема градње, снизити трошкови градње или животна средина учинити чистијом и здравијом за живот.

Наручилац прихвата употребу иновативних материјала који су доступни на тржишту.

**Као доказ овог критеријума, понуђач у електронској понуди поднетој путем Портала јавних набавки доставља:** Технички опис материјала, издат од стране произвођача материјала, са образложењем иновативности и наведеним предностима у односу на стандардни грађевински материјал, посебно у погледу следећих параметара: време градње, трошкови градње и утицај на животну средину.

* + 1. Додатне функционалности (К2.2) - максимално 10 бодова

Понуђач који понуди додатне функционалности које превазилазе ниво минималних захтева и техничких спецификација које све понуде морају да задовоље, добија 10 бодова, по 5 бодова за сваку додатну функционалност, а максимално 10 бодова.

Понуђач који не понуди додатне функционалности добија 0 бодова.

**Као доказ овог критеријума, понуђач у електронској понуди поднетој путем Портала јавних набавки доставља:**

* Детаљан опис предложених додатних функционалности и њихову повезаност са минималним захтевима.

Број бодова за квалитет понуђеног решења израчунава се: К2= К2.1 + К2.2

Укупан број бодова за критеријуме квалитета добија се: К=К1 + К2.

**Израчунавање укупног броја пондера у понуди:**

**Економски најповољнија понуда је понуда која има највећи укупни број пондера, а рачуна се према формули:**

**ЕНП=Ц+К**

Резервни критеријуми на основу којих ће се доделити оквирни споразум у ситуацији када постоје две или више понуда које су након примене критеријума једнаке:

Уколико две или више понуда имају исти број пондера, као најповољнија биће изабрана понуда оног понуђача који је понудио дужи гарантни рок за израђену техничку документацију и изведене радове. Уколико након рангирања на основу критеријума за доделу и резервног критеријума није могуће донети одлуку о закључењу оквирног споразума, наручилац ће оквирни споразум доделити понуђачу који буде извучен путем жреба. Наручилац ће обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које су најповољније након рангирања на основу критеријума за доделу и резервног критеријума.

Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће прво извући само један папир. Са понуђачему чији назив буде на извученом папиру ће бити закључен оквирни споразум. Након извлачења првог папира наручилац извлачи преостале папире један по један те сходно редоследу којим су извучени рангира преостале понуђаче.

Понуђачима који не присуствују овом поступку, наручилац ће доставити записник о извлачењу путем жреба.

Напомена: Наручилац поступак жреба може дефинисати и на другачији начин.

1. **ЕЛЕМЕНТИ УГОВОРА О КОЈИМА ЋЕ СЕ ПРЕГОВАРАТИ И НАЧИН ПРЕГОВАРАЊА**

Наручилац ће водити преговоре са свим кандидатима који су се квалификовали за другу фазу поступка, са циљем утврђивања документације која је потребна за припрему и подношење коначних понуда.

Начин и упутство за вођење преговора биће детаљно објашњено у позиву кандидатима за вођење преговора.

Наручилац задржава право да води преговоре у две или више рунди зависно од потребе и закључака добијених приликом вођења преговора.

Елементи о којима ће се преговорати односе се на све аспекте понуда, а посебно се односе на фазу истраживања и развоја, пројектовање, динамику реализације појединачних фаза, права интелектуалне својине и др. битне елементе од значаја за припрему коначне понуде и доделу оквирног споразума, као и закључивање појединачних уговора за сваку фазу пројекта.

Наручилац ће у складу са закључцима вођених преговора припремити моделе појединачних уговора за сваку фазу пројекта, у складу са овом конкурсном документацијом, поштујући начела и друге одредбе ЗЈН.

Минимални захтеви Наручиоца из описа потреба и конкурсне документације не могу бити предмет преговора.

Наручилац завршава преговоре када су утврђене све чињенице од значаја за припрему коначних понуда у складу са описом потреба наручиоца.

1. **НАПОМЕНА АКО СЕ ПОСТУПАК СПРОВОДИ У ВИШЕ ФАЗА У ЦИЉУ СМАЊЕЊА БРОЈА ПОНУДА О КОЈИМА СЕ ПРЕГОВАРА**

Наручилац ће позвати све кандидате који су квалификовали да учествују у следећој фази поступка да поднесу понуде које ће бити предмет преговора, са циљем подношења коначних понуда.

1. **ПОДАЦИ НА ОСНОВУ КОЈИХ ПОНУЂАЧИ ПРИПРЕМАЈУ ОБРАЗАЦ ПОНУДЕ**

Образац понуде аутоматски креира Портал јавних набавки, а на основу података које наручилац уноси на Портал приликом припреме документаије о набавци у оквиру дела ,,Критеријуми за доделу уговора и остали захтеви набавке”.

Конкурсна документација садржи податке на основу којих понуђачи припремају образац понуде, који садржи следеће податке:

* општи подаци о понуђачу, односно сваком понуђачу из групе, као и подизвођачима (пословно име или скраћени назив из одговарајућег регистра, адреса седишта, матични број и порески идентификациони број, контакт и др.);
* рок важења понуде изражен у броју дана од дана отварања понуда, који не може бити краћи од 30 дана од дана отварања понуда;
* предмет јавне набавке;
* цена и остали критеријуми за доделу оквирног споарзума, који се могу нумерички исказати;
* остали захтеви набавке, које наручилац сматра релевантним за заклјучење оквирног споразума и који се могу нумерички исказати;
* подаци о делу уговора који ће поверити подизвођачу (по предмету или у количини, вредности или проценту), податке о подизвођачу, као и податак да ће наручилац плаћање вршити непосредно подизвођачу, у случају да подизвођач захтева да му се врши непосредно плаћање доспелих потраживања;
* изјава о интегритету којом понуђач потврђује под пуном материјалном и кривичном одговорношћу да је своју понуду поднео независно, без договора са другим понуђачима или заинтересованим лицима и да гарантује тачност података у понуди.
1. **ОБРАСЦИ ДОКУМЕНАТА КОЈИ ЧИНЕ САСТАВНИ ДЕО ПОНУДЕ, И ТО:**
2. образац структуре понуђене цене

Конкурсна документација садржи Образац структуре понуђене цене, који понуђачи попуњавају у складу са упутством датим на самом Обрасцу.

1. образац трошкова припреме понуде

Конкурсна документација садржи Образац трошкова припреме понуде, који понуђачи попуњавају у складу са чланом 138. ЗЈН.

Трошкове припремања и подношења понуде сноси искључиво понуђач и не може да тражи од наручиоца накнаду трошкова. Достављање овог обрасца није обавезно.

**ОБРАЗАЦ СТРУКТУРЕ ПОНУЂЕНЕ ЦЕНЕ**

| **РБ** | **Предмет набавке** | **Јединица мере** | **Јединична****цена****без ПДВ-a** | **Јединична****цена****са ПДВ-ом** | **Укупна цена без ПДВ-а** | **Укупна цена****са ПДВ-ом**  |
| --- | --- | --- | --- | --- | --- | --- |
| (1) | (2) | (3) | (4) | (5) | (6) |
| **1.** | Фаза 1 – Истраживање и развој | комплет |  |  |  |  |
| **2.** | Фаза 2 –Израда прототипа и тестирање | комплет |  |  |  |  |
| **3.** | Фаза 3 –Извођење радова, испорука, постављање и пуштање у рад модела монтажне кућице | комплет |  |  |  |  |
| **УКУПНА ЦЕНА** **БЕЗ ПДВ-А****(1+2+3)** |  |
| **УКУПНА ЦЕНА****СА ПДВ-ОМ****(1+2+3)** |  |

* Упутство за попуњавање Обрасца структуре понуђене цене:
* У колони 3. уписати јединичну цену без ПДВ-а;
* У колони 4. уписати јединичну цену са ПДВ-ом;
* У колони 5. уписати укупну цену без ПДВ-а;
* У колони 6. уписати укупну цену са ПДВ-ом;
* У реду „Укупна цена без ПДВ-а (1+2+3)“ уписати укупну вредност без ПДВ-а, што представља збир свих вредности из колоне 5;
* У реду „Укупна цена са ПДВ-ом (1+2+3)“ уписати укупну вредност са ПДВ-ом, што представља збир свих вредности из колоне 6.

*\*Јединица мере представља комплетну реализацију фазе у складу са техничким захтевима и описом фазе.*

**ОБРАЗАЦ ТРОШКОВА ПРИПРЕМЕ ПОНУДЕ**

У складу са чланом 138. Закона о јавним набавкама, понуђач:

|  |
| --- |
|  |
|  |

(навести назив понуђача)

доставља укупан износ и структуру трошкова припремања понуде, како следи у табели:

|  |  |
| --- | --- |
| **ВРСТА ТРОШКА** | **ИЗНОС ТРОШКА У РСД** |
|  |  |
|  |  |
|  |  |
| УКУПАН ИЗНОС ТРОШКОВА ПРИПРЕМАЊА ПОНУДЕ:  |  |

Трошкове припремања и подношења понуде сноси искључиво понуђач и не може да тражи од наручиоца накнаду трошкова.

Изузетно, ако је поступак јавне набавке обустављен из разлога који су на страни наручиоца, наручилац је дужан да понуђачу надокнади трошкове прибављања средстава обезбеђења, односно достављеног узорка, под условом да је понуђач тражио накнаду наведених трошкова у својој понуди. (члан 138. Закона о јавним набавакама („Службени гласник РС“ број 91/19 и 21/23).

**Напомена:**

Достављање овог обрасца није обавезно.

1. **МОДЕЛ ОКВИРНОГ СПОРАЗУМА**

НАПОМЕНА:

Модел оквирног споразума представља основ за прецизирање одредби оквирног споразума који ће бити закључен са најповољнијим понуђачем. Текст оквирног споразума може бити модификован у складу са спроведеном фазом преговора и прихваћеном коначном Понудом понуђача. Овај модел оквирног споразума је саставни део Конкурсне документације, понуђач га не доставља у својој понуди, али је дужан да приликом попуњавања електронске понуде на Порталу јавних набавки потврди да је упознат са садржином и да прихвата предметни модел оквирног споразума.

**МОДЕЛ**

**ОКВИРНИ СПОРАЗУМ**

***Закључен између:***

\_\_\_\_\_\_\_\_\_\_\_\_\_\_\_\_\_\_\_\_\_\_\_, Адреса: \_\_\_\_\_\_\_\_\_\_\_\_\_\_\_\_\_\_\_\_\_\_ Интернет страница Наручиоца: www.\_\_\_\_\_\_\_\_ матични број: \_\_\_\_\_\_\_\_, ПИБ: \_\_\_\_\_\_\_\_\_\_, број рачуна: \_\_\_\_\_\_\_\_\_\_\_\_\_\_ код Управе за јавна плаћања, \_\_\_\_\_\_\_\_\_\_\_\_\_\_\_

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: **Наручилац** )

и

...............................................................................................

са седиштем у ............................................, улица .........................................., ПИБ:.......................... Матични број: ........................................

Број рачуна: ............................................ Назив банке:......................................,

кога заступа...................................................................

(удаљем тексту: **Партнер**),

Наручилац и Партнер констатују:

* да је Наручилац након спроведеног поступка партнерства за иновације за јавну набавку бр. X/25, радови – ИЗГРАДЊА МОНТАЖНОГ ПРОСТОРА ЗА ПОДСТИЦАЊЕ РАЗВОЈА ВЕШТИНА ДЕЦЕ ИЗ ОСНОВА ПРЕДШКОЛСКОГ ВАСПИТАЊА СА ПОДРШКОМ ИНКЛУЗИВНОГ ОКРУЖЕЊА - ПРОЈЕКАТ „НАШЕ ПАМЕТНЕ КУЋИЦЕ“, донео Одлуку о закључењу оквирног споразума бр. \_\_\_\_\_\_\_\_ од \_\_\_\_\_\_\_\_2025. године (попуњава Наручилац) у складу са којом се закључује овај споразум;
* да је Партнер дана \_\_\_\_. \_\_\_\_ . 2025. године поднео коначну Понуду бр. \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ године, која је заведена код Наручиоца под бројем \_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_ године (у даљем тексту: Понуда)*,* која се сматра саставним делом овог споразума (Прилог 1).

**Предмет оквирног споразума**

Члан 1.

Предмет овог споразума је уговорање општег оквира за реализацију пројекта „Наше паметне кућице“ и прописивање услова под којим се закључују уговори о јавној набавци за сваку појединачну фазу пројекта.

Уговор о јавној набавци мора бити у складу са потребама и захтевима које је Наручилац навео Опису потреба и Техничким карактеристикама (спецификацијама) и Понуди Партнера, који су Прилог овог споразума, а укључују развој, пројектовање, тестирање и евентуалну куповину решења Партнера.

Пројекат „Наше паметне кућице“ подразумева фазну реализацију активности које спроводи Партнер уз одобрење Наручиоца и обухвата следеће основне фазе: 1. фазу истраживања и развоја, у циљу припреме детаљних спецификација за изградњу монтажног простора по одређеној цени, 2. фазу пројектовања и израде прототипа паметне кућице уз тестирање решења од стране Партнера и Наручиоца и 3. фазу извођења радова, испоруке и постављање модела монтажне кућице, у свему према Опису потреба и Техничким карактеристикама из Конкурсне документације, Понуди Партнера и резултатима извршења претходних фаза, а у складу са закљученим уговором за сваку фазу пројекта.

Наручилац није обавезан да на основу овог оквирног споразума закључи уговор о јавној набавци за 3. фазу Пројекта, те се партнерство може завршити по окончању друге фазе, о чему ће Наручилац обавестити Партнера најкасније у року од 10 дана од дана завршетка друге фазе.

Члан 2.

Пројекат „Наше паметне кућице“ из члана 1. овог оквирног споразума обухвата и све активности на пројектовању, односно изради техничке документације, и извођење свих грађевинских радова у оквиру фазе 3. са материјалом, испоруку и уградњу опреме и намештаја и инсталацију софтвера.

Израда техничке документације (пројектовање) из става 1. овог члана подразумева израду комплетне документације са спровођењем процедуре добијања решења о сагласности надлежног органа, пратеће документације, односно све техничке и формално правне документације за извођење радова и постављање објекта.

Партнер је у обавези да припреми комплетну техничку документацију и пратећу документацију и пружи подршку Наручиоцу, тако да се исходују све потребне дозволе, сагласности, услови у вези са израђеном техничком документацијом и радовима који ће се изводити на изградњи и постављању објекта, у складу са захтевима надлежних органа и у складу са позитивноправним прописима.

Партнер се обавезује да све уговорене послове изврши благовремено, професионално и одговорно, поштујући сву законску регулативу и стандарде који се примењују на уговорене послове.

Партнер се обавезује да поштује интересе Наручиоца у свакој фази извршења пројекта и да:

1. благовремено, у писаној форми, достави Наручиоцу предлог за именовање Менаџера пројекта – Главног пројектанта, као и Решење о одређивању одговорних извршилаца, по претходно прибављеној сагласности Наручиоца;
2. у року од 10 (десет) дана од дана закључења уговора за сваку фазу сачини у писаној форми и достави Наручиоцу детаљан динамички план спровођења активности и о променама динамике благовремено обавештава Наручиоца, а у 3. фази и Стручни надзор;
3. током реализације уговора, обавезно учествује на редовним састанцима са представницима Наручиоца;
4. у уговореним роковима изради и достави Наручиоцу документацију дефинисану уговором, са свим деловима, у складу са важећом регулативом, као и да, по добијању евентуалних примедби Наручиоца и надлежних институција на израђену документацију, предату документацију преузме, све примедбе отклони, те да исправљену документацију врати у уговореним роковима;
5. описе из предмера радова и спецификације опреме и софтвера и намештаја, сачини тако да буду прецизни, јасни и у складу са осталим деловима документације.
6. омогући несметано вршење стручног надзора у 3. фази, на локацији где се врши пријем материјала и изводе радови, било да је то локација Партнера или Наручиоца,
7. организује градилиште на начин који обезбеђује приступ локацији и заштиту околине,
8. обезбеди заштиту од повреда запослених, пролазника и других лица, као и да обезбеди адекватну опрему за рад и заштиту на раду за сва лица која је ангажовао,
9. обезбеди градилиште и примени све законске мере у циљу обезбеђења сигурности радова, опреме, непосредних извршилаца запослених и других лица и мере заштите од пожара,
10. обезбеди да амбалажа у којој се испоручује опрема, уређаји и материјали буде од рециклираних материјала или да има еколошку ознаку,
11. да по завршетку радова, са градилишта повуче своје раднике, уклони преостали материјал, опрему и средства за рад, као и да очисти градилиште,
12. непосредно учествује у заједничкој комисији за примопредају радова,
13. у току реализације уговора у потпуности поштује прописе из области заштите животне средине,
14. обезбеди енергетску сертификацију објекта од стране независне овлашћене организације уз претходну сагласност Наручиоца.

Уколико Партнер у реализације овог оквирног споразума и уговора уочи недостатке у Техничкој документацији који се могу неповољно одразити на ток израде Пројеката/извођења радова/функционалност опреме и сл., дужан је да о томе, без одлагања, обавести Наручиоца и Стручни надзор.

Партнер је обавезан да примењује прописе из области безбедности и здравља на раду, у складу са одредбама Закона о безбедности и здрављу на раду (Sl. glasnik RS", br. 35/2023), као и да поштује у свему Закон о планирању и изградњи ("Службени гласник РС", број 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон и 9/2020, 52/2021 i 62/2023) и друге позитивноправне прописе.

Члан 3.

Партнер се обавезује да у потпуности реализује предмет оквирног споразума из члана 1. у свему у складу са овим споразумом и уговором.

Уколико Партнер наступа као група привредних субјеката, сви чланови групе солидарно су одговорни за извршење споразума и уговора о јавној набавци.

У складу са усвојеном понудом Партнер ангажује подизвођаче, и то:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив, адреса, ПИБ и матични број подизвођача)
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. (назив, адреса, ПИБ и матични број подизвођача)

Подизвођачи ће у оквиру уговорених послова, извршити следеће: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (по предмету или у количини, вредности или проценту), који збирно чине \_\_\_\_\_% од укупне вредности уговорених активности и извршиће их својим средствима и својом радном снагом. Партнер у потпуности одговара Наручиоцу за извршење уговорених обавеза, без обзира на број подизвођача.

Уколико подизвођач то захтева, за део уговора који извршава, Наручилац ће плаћање вршити непосредно подизвођачу, на рачун број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ако није предвиђено непосредно плаћање доспелих потраживања подизвођачу за део уговора који је он извршио, Наручилац је дужан да након плаћања Партнеру затражи да му у року од 60 дана достави доказ и изјаву подизвођача да је извршио плаћање подизвођачу његових потраживања. Уколико Партнер у наведеном року не достави доказ и изјаву подизвођача, Наручилац је дужан да достави Канцеларији за јавне набавке предлог за покретање прекршајног поступка у року од 30 дана.

Сходно члану 161. Закона о јавним набавкама, Наручилац може да измени оквирни споразум/уговор о јавној набавци, у случају када Партнер, током извршења оквирног споразума/уговора од њега затражи:

1. промену подизвођача за онај део уговора о јавној набавци који је првобитно поверио подизвођачу,
2. увођење једног или више нових подизвођача, чији укупни удео не сме да буде већи од 30% вредности уговора о јавној набавци без пореза на додату вредност, независно да ли је првобитно део уговора о јавној набавци поверио подизвођачу или није,
3. да преузме извршење дела уговора о јавној набавци који је првобитно поверио подизвођачу.

У случају из претходног става овог члана, Партнер доставља Наручиоцу, захтев за измену оквирног споразума/уговора са доказима да за новог подизвођача не постоје основи искључења из члана 111. Закона о јавним набавкама.

**Обавезе партнера**

Члан 4.

Партнер се обавезује да за реализацију пројекта, Наручиоцу преда предлог за именовање Менаџера пројекта - Главног пројектанта, који мора бити кључни експерат кога је Партнер навео у Понуди.

Партнер се обавезује да Решењем одреди одговорне пројектанте и одговорне извођаче радова, као и одговорне чланове тима у области инклузивног образовања и одговорне чланове тима у области израде софтвера, за које претходно мора да прибави сагласност Наручиоца, а међу којима морају бити сви кључни експерти које је Партнер навео у Понуди, као и координатора за безбедност и здравље на раду у фази израде пројекта и извођења радова.

У случају потребе за изменом одговорних лица из ст. 1. и 2. овог члана, Партнер је у обавези да, уз достављање предлога за именовање новог Менаџера пројекта - Главног пројектанта и/или нових одговорних пројектаната и/или одговорних чланова тима у области инклузивног образовања и/или одговорних чланова тима у области израде софтвера и/или координатора за безбедност и здравље на раду у фази израде пројекта, достави Наручиоцу образложење са објективним разлозима измене раније именованих одговорних лица и пружи доказе о томе да новоименована лица испуњавају све услове прописане законском регулативом и критеријумима и условима из Конкурсне документације, као и да остварују исти или већи број пондера у складу са критеријумима за доделу уговора из Конкурсне документације који се односе на стручно искуство кључних експерата, од броја пондера који су остварила одговорна лица која мењају.

Члан 5.

Партнер ће у року од 10 (десет) дана од дана закључење уговора о јавној набавци за 3. фазу, на основу овог оквирног споразума, а пре почетка извођења радова Наручиоцу предати:

- Решење о именовању одговорног извођача радова,

- Решење о именовању координатора извођења радова,

- План превентивних мера,

- Елаборат о уређењу градилишта,

- Динамички план.

**Пријем материјала и рекламације**

Члан 6.

Пријем грађевинског и другог материјала врши се у присуству Стручног надзора, на локацији на којој се изводе радови.

Уколико се приликом испоруке установи да се техничке карактеристике грађевинског и другог материјала разликују од карактеристика наведених у Техничкој документацији, Наручилац ће, на основу прибављеног мишљења Стручног надзора сачинити Пријаву о рекламацији у којој ће констатовати недостатке и исту доставити Партнеру.

Партнер се обавезује да одмах, а најкасније у року од 10 дана од дана пријема Пријаве о рекламацији, о свом трошку отклони уочене недостатке.

Уклолико Партнер не поступи по писменој рекламацији Наручиоца ни у року од наредних 10 дана од дана пријема поновљене рекламације Наручилац може раскинути уговор и наплатити Банкарску гаранцију за добро извршење посла, а може захтевати и накнаду штете.

**Услови за закључење уговора о јавној набавци и рок за извршење**

Члан 7.

Наручилац и Партнер ће закључити појединачне уговоре о јавној набавци за 1. и 2. фазу реализације пројекта која је предмет Оквирног споразума, с тим да ће закључење уговора за 2. фазу зависити од тога да ли је Партнер извршио све уговорне обавезе из закљученог појединачног уговора за 1. фазу.

Уколико је Партнер извршио све уговорне обавезе из закљученог појединачног уговора за 2. фазу, Наручилац може, али није обавезан, да на основу овог оквирног споразума закључи саПартнером уговор о јавној набавци за 3. фазу Пројекта.

Рок извршења сваке појединачне фазе пројекта биће утврђен уговором за сваку фазу, а изражен у календарским данима рачунајући од дана закључења уговора о јавној набавци закљученог на основу оквирног споразума.

Партнер је дужан да све активности изврши у уговореном року. Завршетак реализације пројектне фазе је дан достављања извештаја Партнера о извршеним свим активностима и прихватања извештаја од стране Наручиоца, у виду издавања потврде Наручиоца, односно дан када се записником, у складу са овим споразумом и уговором, констатује да су уговорене обавезе извршене.

Неизвршење у уговореном року представља основ за раскид оквирног споразума и уговора, а Наручилац има право и на накнаду штете, осим у случајевима неизвршења уговорених обавеза у уговореном року из разлога који су прописани у члану 8. овог споразума.

Члан 8.

Партнер је дужан да, у случају потребе за продужењем рока за извршење фазе реализације пројекта, упути Наручиоцу писани захтев са детаљним образложењем и то најкасније 20 (двадесет) дана пре истека уговореног рока за извршење фазе, како би се размотрила оправданост захтева.

Партнер има право на продужење уговореног рока у следећим случајевима:

1. због кашњења проузрокованих неиспуњењем уговорних обавеза Наручиоца, као и осталих учесника на послу, које ангажује Наручилац;
2. због прекида рада изазваног актом надлежног органа, за који није одговоран Партнер;
3. догађаји који имају карактер више силе;
4. у случају прекида радова који траје дуже од 2 дана а није изазван кривицом Партнера.

Уговорне стране ће продужење рока за извршење фазе регулисати закључивањем анекса уговора.

Не може се тражити измена уговора због околности које су настале после истека рока предвиђеног за реализацију уговора.

Партнер нема право на продужење рока без изричите сагласности Наручиоца.

**Обавезе Наручиоца**

Члан 9.

Наручилац се обавезује да:

1. именује најрелевантније познаваоце предметних области у стално чланство пројектног тима Наручиоца и обезбедити сталну подршку пројекту. У току пројекта ангажоваће и повремене чланови са специфичним знањем;
2. именује Менаџера пројекта - Главног пројектанта, на предлог Партнера;
3. у циљу давања сагласности односно потврде на израђену документацију, изврши преглед документације и Партнеру достави евентуалне примедбе на достављену документацију, у року од 15 дана од дана пријема документације;
4. прибави потребне сагласности и дозволе за извођење радова и постављање објекта,
5. обезбеди услове (законске и фактичке) за извршење уговора;
6. обезбеди вршење техничке контроле техничке документације у складу са позитивноправним прописима и да обавести Партнера о лицу коме је поверено вршење техничке контроле;
7. обезбеди вршење стручног надзора над извођењем радова и да обавести Партнера о лицу коме је поверено вршење стручног надзора;
8. обезбеди Партнеру несметани приступ градилишту;
9. образује заједничку комисију са задатком да сачини записник о пријему техничке документације и објекта;
10. исплати Партнеру уговорену цену на начин и у роковима из овог споразума и уговора закљученог по основу споразума.

**Цена, начин и рокови плаћања**

Члан 10.

Вредност оквирног споразума је \_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_са ПДВ-ом.

Обавезе које Наручилац преузима закључењем Оквирног споразума и уговором о јавној набавци, морају бити уговорене у складу са Законом о буџетском систему ("Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022, 118/2021 - др. закон, 92/2023 и 94/2024).

Плаћање се врши по фазама, у складу са постизањем дефинисаних циљева за сваку фазу реализације:

1. Фаза 1:
	* Износ накнаде: \_\_\_\_\_\_\_\_\_\_\_\_\_\_ *(нпр. 40% укупне уговорене вредности).*

Начин плаћања: По издавању потврде наручиоца да је достављено идејно решење у складу са описом потреба наручиоца.

1. Фаза 2:
	* Износ накнаде: \_\_\_\_\_\_\_\_\_\_\_\_\_\_ (нпр. 30% укупне уговорене вредности).

Начин плаћања: По издавању потврде наручиоца да прототип задовољава потребе наручиоца и да одговара техничким спецификацијама.

1. Фаза 3
	* Износ накнаде: (нпр. 30% укупне уговорене вредности).

Начин плаћања: По потписивању записника о пријему комплетне техничке документације и изведеног објекта, за који су прибављене све потребне дозволе и сагласности надлежних органа, у складу са позитивноправним прописима и у свему у складу са уговором и достављању средства финансијског обезбеђења за испуњење обавеза у гарантном року.

Партнер је у обавези да уз фактуру достави Записник о примопредаји комплетне техничке документације и изведеног објекта и Извештај о извршеним свим активностима у складу са детаљним динамичким планом, потписане од стране овлашћених лица Наручиоца, Стручног надзора и овлашћеног лица Партнера, као и да фактуру региструје преко одговарајуће веб апликације која је саставни део система електронских фактура у складу са важећим Законом о електронском фактурисању, као и важећим Правилником о начину и поступку регистровања за приступ систему електронских фактура, начину приступања и коришћења система електронских фактура и начину коришћења података који су доступни у систему електронских фактура.

Уговорне стране су сагласне да су цене из Понуде Партнера фиксне и непроменљиве до коначног извршења уговорених обавеза.

Партнер, у оквиру уговореног обима посла, не може тражити повећање уговорене цене, нити обрачун разлике у цени, ни у случају ако уложи више рада него што је предвидео, нити уколико извршење уговорених послова изазове веће трошкове него што је Партнер предвидео.

Плаћање ће се извршити преносом средстава на текући рачун Партнера, који буде наведен на достављеном рачуну.

**Заштита права интелектуалне својине**

Члан 11.

Партнер задржава сва материјална и нематеријална права на софтвер и све друге резултате развијене или коришћене у вези реализације пројекта, осим ако није другачије договорено у појединачном случају.

Наручилац добија ограничено право располагања стандардним софтвером који је укључен у решење. Право располагања обухвата права која су неопходна да би Наручилац или треће лице за чије потребе Наручилац спроводи набавку, могао да користи решење како је договорено, укључујући и право да произведе број копија софтвера који произилазе из уобичајених оперативних и безбедносних рутина.

Наручилац добија неограничено, бесплатно и неексклузивно право на коришћење софтвера и било ког другог резултата, који је развијен, припремљен и/или прилагођен посебно за Наручиоца (проширено право располагања). Проширено право располагања укључује право на коришћење, копирање, модификовање и даље развијање софтвера и/или решења, од стране самог Наручиоца или уз помоћ треће стране.

Партнер је одговоран да обезбеди да Наручилац добије уговорено право располагања програмима и да исте може користити несметано за туђа ауторска или друга права.

Наручилац и партнер дефинисаће споразумно и права интелектуалне својине на другим сегментима у вези са монтажним простором осим дигиталног, уколико се то за то укаже потреба приликом развоја идејног решења.

**Гарантни рок**

Члан 12.

Гарантни рок на израђену техничку документацију и изведене радове износи \_\_\_\_\_\_ месеца (минимум 24 месеца), рачунајући од дана завршетка радова и прибављања позитивног мишљења комисије за технички преглед на изведене радове.

Ако је за поједине од уговорених радова позитивним прописом одређен дужи гарантни рок од рока из става 1. овог члана, за те радове важи гарантни рок одређен тим прописом.

Гарантни рок на софтвер и период пружање техничке подршке износи \_\_\_\_\_\_ месеца (минимум 24 месеца), рачунајући од дана пуштања софтвера у рад кој је констатован у записнику.

За уграђену опрему и намештај важи гарантни рок у складу са условима произвођача, али не мање од 24 месеца.

Партнер је обавезан да до краја гарантног рока отклања све недостатке, укључујући кварове и недостатке на опреми, софтверу и намештају. На дан примопредаје објекта, Партнер записнички предаје Наручиоцу и Стручном надзору, све гарантне листове за опрему.

У току гарантног рока Партнер је дужан да отклони све накнадно уочене неусаглашености са захтевима Наручиоца исказаним кроз техничку спецификацију, као и да реши евентуалне инциденте и проблеме у раду система.

Партнер је обавезан да редовно ажурира софтвер како би се исправиле грешке и побољшале функционалности.

Рокови реаговања на техничке захтеве Наручиоца у време трајања гарантног рока су:

* Одговор на хитне захтеве - рок од максимално 24 часа.
* Одговор на захтеве средњег и ниског приоритета - рок од максимално 5 радних дана.

Услуга техничке подршке у току гарантног периода мора минимално да обухвати:

* Пријем пријаве инцидената и проблема у раду од стране наручиоца путем електронске поште или телефона;
* Редовну контролу исправности хардвера и рада имплементираног софтвера и сензора једном месечно и додатно по потреби, уз израду извештаја о спроведеним активностима;
* Почетак решавања пријављених или уочених инцидената и проблема најкасније следећег радног дана;
* Решавање захтева наручиоца који нису обухваћени дизајном система у укупном обиму од највише 96 МХ (96 човек-сати) и њихово решавање;
* Ажурирање документације у складу са насталим променама.

**Контрола квалитета**

Члан 13.

За сав уграђени материјал и опрему Партнер мора да има извештаје о испитивању (сертификате квалитета, атесте и сл.) акредитоване установе, који се захтевају по важећим прописима и мерама за објекте те врсте у складу са пројектном документацијом.

Партнер је дужан да о свом трошку обави сва додатна испитивања материјала и контролу квалитета опреме, по захтеву стручног надзора и/или Наручиоца, уколико се за тим појави потреба. Надзорни орган може да ангажује контролну лабораторију због провере резултата текуће лабораторије, и у случају неслагања извештаја, трошкове ће сносити Партнер.

Ако Партнер без претходне писане сагласности Наручиоца угради материјал или опрему бољег квалитета од уговореног, цена радова се по том основу не може изменити.

**Примопредаја изведеног објекта**

Члан 14.

Партнер је дужан да сарађује са Комисијом МУП РС Управа за ванредне ситуације у \_\_\_\_\_\_\_ и да обезбеди сву потребну документацију.

Партнер је дужан да сарађује са Комисијом за технички преглед објекта.

Наручилац и Партнер су дужни да Комисији за технички преглед објекта обезбеде сву потребну документацију према Закону о планирању и изградњи и Правилнику о садржини и начину вршења техничког прегледа објекта.

Уколико Комисија за технички преглед објекта у свом извештају констатује примедбе на изведене радове, Партнер је у обавези да их отклони у року који одреди Комисија.

Уколико Партнер у остављеном року не поступи по примедбама Комисије за технички преглед објекта, Наручилац ће ангажовањем трећих лица отклонити недостатке, о трошку Партнера, активирањем и наплатом банкарске гаранције за испуњење уговорних обавеза.

По добијеном позитивном извештају Комисије за технички преглед објекта, Наручилац и Партнер ће, без одлагања, приступити примопредаји изведеног објекта.

Члан 15.

Примопредају изведеног објекта врши Комисија за примопредају, коју решењем образује Наручилац. Комисија је састављена од непарног броја чланова које чине овлашћени представници Наручиоца, Партнера и Надзорног органа.

Комисија за примопредају обавља квалитативни преглед изведених радова и примопредају објекта и документације коју Партнер израђује или води у складу са овим уговором и законским прописима који регулишу ову област и остале документације која настане у извршењу Уговора, а која укључује и гарантне листове за уграђену опрему. Сва документација која се предаје мора бити уредно спакована у фасцикле (регистраторе), нумерисана и са списком документације која се у фасцикли налази, потписаним од стране одговорног извођача, и оверена од стране Надзорног органа, који својим печатом и потписом тврди да је документација комплетна и валидна.

У току примопредаје, Комисија сачињава Записник о пријему изведеног објекта, који потписују сви чланови Комисије, осим уколико Комисија утврди да квалитет изведених радова не одговара уговореном, када сачињава рекламациони записник, који доставља Партнеру, Надзорном органу и Наручиоцу. О поступању Партнера по рекламационом записнику, Надзорни орган сачињава Извештај Наручиоцу. Након што Партнер поступи по примедбама и отклони све недостатке у примереном року који је наведен у рекламационом записнику, потписује се Записник о пријему изведеног објекта.

Уколико од стране Комисије буду констатовани недостаци, чије отклањање није било нужно у поступку техничког прегледа, Партнер је дужан да и те недостатке отклони у року који одреди Комисија. У противном, Наручилац ће отклонити недостатке о трошку Партнера, ангажовањем трећих лица, активирањем и наплатом банкарске гаранције за испуњење уговорних обавеза у целости.

Уколико Партнер не почне да отклања недостатке из рекламиционог записника у року од 5 дана од дана пријема рекламационог записника и ако их не отклони у примереном року који је одредио Надзорни орган или Наручилац, Наручилац има права да наплати банкарску гаранцију за добро извршење посла.

**Средства финансијског обезбеђења**

Члан 16.

За извршење уговорних обавеза из Оквирног споразума

Партнер се обавезује да ћe приликом закључења Оквирног споразума, предати Наручиоцу 1 (једну) бланко сопствену меницу, као обезбеђење за извршење обавеза из оквирног споразума, која мора бити евидентирана у Регистру меница и овлашћења Народне банке Србије.

Меница мора бити потписана од стране лица овлашћеног за потписивање и оверена у складу са статусном документацијом**,** а уз исту мора бити достављено попуњено менично овлашћење и оверено у складу са статусном документацијом, са назначеним износом од 10% од укупне вредности оквирног споразума без ПДВ-а, као и са назнаком броја јавне набавке.

Уз меницу мора бити достављена копија картона депонованих потписа који је издат од пословне банке коју Партнер наводи у меничном овлашћењу.

Наручилац ће уновчити дату меницу уколико: Партнер не закључи појединачни уговор у складу са овим оквирним споразумом или у уговореном року не достави средство обезбеђења за извршење обавеза из појединачног уговора који Наручилац и Партнер закључе по основу Оквирног споразума.

За извршење уговорних обавеза из појединачног уговора о јавној набавци закљученог на основу оквирног споразума

Партнер се обавезује да ће у року од 20 (двадесет) дана од закључења појединачног уговора на основу оквирног споразума, предати Наручиоцу оригинал банкарску гаранцију за добро извршење посла, насловљену на Наручиоца, у износу од 10% од укупне вредности Уговора без ПДВ „безусловну” и „наплативу на први позив“ и без права на приговор, са роком важења 60 дана дужим од истека рока за завршетак посла.

Наручилац ће уновчити банкарску гаранцију за добро извршење посла у случају да Партнер не буде извршавао своје уговорне обавезе у роковима и на начин предвиђен уговором. Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи.

Уколико Партнер не достави продужену банкарску гаранцију за добро извршење посла, у року од 20 дана од дана потписивања Анекса уговора о продужењу рока, Наручилац може активирати претходно достављену банкарску гаранцију за добро извршење посла и једнострано раскинути уговор.

За отклањање грешака у гарантном року, по основу појединачног уговора

Партнер се обавезује да у тренутку записничке примопредаје изграђеног објекта, укључујући намештај, опрему и инсталирани софтвер,преда Наручиоцу 1 (једну) бланко сопствену меницу, као обезбеђење за отклањање евентуалних недостатака у гарантном року, која мора бити евидентирана у Регистру меница и овлашћења Народне банке Србије.

Меница мора бити потписана од стране лица овлашћеног за потписивање и оверена у складу са статусном документацијом**,** а уз исту мора бити достављено менично овлашћење попуњено и оверено у складу са статусном документацијом, са назначеним износом од 10% од укупне вредности појединачног уговора и са назнаком броја јавне набавке.

Уз меницу мора бити достављена копија картона депонованих потписа који је издат од пословне банке коју Партнер наводи у меничном овлашћењу.

Наручилац ће уновчити дату меницу уколико Партнер не извршава уговорене обавезе отклањања недостатака и пружања техничке подршке у току трајања гарантног рока.

**Осигурање**

Члан 17.

Партнер је дужан да у року од 15 (петнаест) дана од дана закључења уговора за 3. фазу, а пре почетка извођења радова, Наручиоцу достави:

- полису осигурања за објекте у изградњи која мора да обухвати осигурање радова, материјала и опреме од уобичајених ризика, до укупне уговорене вредности радова. Полиса осигурања мора да гласи на предмет уговора, са релативним учешћем по сваком штетном догађају (франшизом) у износу не већем од 10%. Наручилац мора бити назначен као осигураник по овој полиси;

- полису осигурања од одговорности према трећим лицима и стварима, на осигурану суму од најмање 50% од укупне уговорене вредности без ПДВ-а. Полиса осигурања мора да гласи на предмет уговора, са релативним учешћем по сваком штетном догађају (франшизом) у износу не већем од 10%.

- полису осигурања од професионалне одговорности у складу са Правилником о условима осигурања од професионалне одговорности („Сл. Гласник РС“, број 81/23) у минималном износу од укупне вредности овог уговора, која гласи на Наручиоца.

Полисе осигурања морају гласити на рок трајања, почевши од дана издавања полиса и 2 године дуже од уговореног рока за извођења радова и морају имати клаузулу да је осигуравајуће друштво, у случају прекида полиса пре истека важења из било ког разлога, обавезно да о томе обавести Наручиоца.

Партнер може да достави и само једну полису за сва три осигурања.

Уколико Партнер не достави полисе осигурања пре истека рока из става 1. овог члана, Наручилац може да активира и наплати банкарску гаранцију за добро извршење посла.

У случају продужења рока за извођење радова, Партнер је у обавези да, у року од 10 дана од дана закључења анекса уговора о продужењу рока за извођење радова, достави полисе из става 1. овог члана, са новим периодом под истим условима као код закључења уговора, чија је важност 2 године дужа од новоутврђеног рока за извођење радова. Уколико Партнер не достави продужене полисе осигурања у наведеном року, Наручилац има право да активира банкарску гаранцију за испуњење уговорних обавеза и наплати је у пуном износу и једнострано раскине уговор.

**Уговорна казна**

Члан 18.

Ако Партнер не заврши уговорени посао у року из појединачног уговора својом кривицом, обавезан је да плати Наручиоцу, на име уговорне казне, износ од 0,2% укупне вредности уговора без ПДВ-а за сваки дан закашњења, а највише до 10% укупне вредности уговора без ПДВ-а.

Наплату уговорне казне Наручилац може извршити и без претходног пристанка Партнера, умањењем рачуна или активирањем достављене банкарске гаранције за испуњење уговорних обавеза до висине обрачунате уговорене казне.

Уколико кривицом Партнера уговорен посао не буде завршени у року, а Наручилац због тога претрпи штету у висини већој од остварене уговорне казне, Наручилац има право да од Партнера, осим уговорне казне, захтева и износ накнаде штете који прелази висину уговорне казне.

Уговорне стране ће споразумно утврдити висину штете, а уколико то није могуће, износ штете ће се утврдити у одговарајућем судском поступку.

Члан 19.

Уколико се током извођења радова појаве нејасноће у вези са техничком документацијом, Партнер је у обавези да на позив Наручиоца и о свом трошку достави потребне исправке, допуне или објашњења и то у разумном року који одреди Наручилац.

Уколико се након завршетка извођења радова утврди да објекат има недостатке, за које се утврди да су последица грешака у техничкој документацији, Наручилац има право на накнаду штете кроз достављену полису осигурања од професионалне одговорности или на други начин.

**Услови за раскид партнерства**

Члан 20.

Наручилац може раскинути партнерство уколико:

1. Партнер не достави идејно решење са техничким спецификацијама и предмером и предрачуном у складу са описом потреба Наручиоца,
2. Партнер не испуни задате циљеве у оквиру Фазе 2, односно не достави на разматрање Наручиоцу прототип монтажног објекта,
3. Партнер не испоштује уговорене рокове у било којој фази без оправданих разлога или кривицом Партнера дође до повреде других уговорних обавеза, а посебно одредби које регулишу поверљивост или нарушавање техничких стандарда или до повреде важећих прописа,

**Извештавање**

Члан 21.

Партнер је у обавези да Наручиоцу доставља месечне извештаје о детаљним извршеним активностима и потенцијалним проблемима, потписане од стране овлашћеног лица Партнера, најкасније до 7-ог дана у месецу, за претходни месец.

Наручилац може изнети примедбе на достављени месечни извештај из претходног става, у ком случају је Партнер дужан да отклони недостатке у извештају у складу са примедбама Наручиоца и у року од 8 дана Наручиоцу достави нови усклађени месечни извештај. Сви извештаји морају бити у формату који је договорен са Наручиоцем.

**Поверљивост**

Члан 22.

Информације које стране добију у вези са овим оквирним споразумом и појединачним уговорима и њиховим спровођењем сматрају се поверљивим и не смеју се открити трећим странама без сагласности друге стране.

Партнер нема право да без претходно прибављене писане сагласности Наручиоца:

* + - учини доступним трећим лицима било који податак, информацију или документацију добијену од Наручиоца ради реализације уговора,
		- податке, информације или документацију добијену од Наручиоца, ради реализације уговора, користи у било које друге сврхе, осим у сврху извршења уговорних обавеза.

Партнер се обавезује да податке/документацију које је добио од Наручиоца или је до њих дошао током рада, чува као пословну тајну и након престанка уговорних обавеза, у складу са одредбама овог Уговора и прописима Републике Србије.

Обавеза поверљивости не спречава употребу информација када нема оправданог интереса да се оне држе поверљивим (нпр. када су јавно доступне).

**Виша сила**

Члан 23.

Вишом силом сматрају се догађаји који уследе након ступања овог оквирног споразума на снагу, независно од воље уговорних страна, а који нису могли да буду предвиђени у време потписивања овог оквирног споразума и који својим утицајем одлажу или спречавају извршење свих или једног дела уговорних обавеза.

Дејство више силе одражава се на продужење уговореног рока сразмерно трајању њеног дејства, укључујући разумно време потребно за припрему за наставак извршења уговорних обавеза, а о чему ће се уговорне стране споразумети.

Уговорна страна погођена вишом силом одмах ће у писаној форми обавестити другу уговорну страну о настанку непредвиђених околности и доставити одговарајуће доказе.

На вишу силу не може се позивати уговорна страна која је запала у доцњу са испуњењем своје уговорне обавезе.

За време трајања више силе уговорне обавезе обеју страна мирују и неће се примењивати никакве санкције предвиђене овим споразумом.

Уколико дејство више силе траје дуже од три месеца, уговорна страна која није погођена вишом силом може раскинути Оквирни споразум.

**Завршне одредбе**

Члан 24.

Уговорне стране су сагласне да ће се за све што Оквирним споразумом и појединачним уговором није предвиђено важити и примењивати одредбе Закона о облигационим односима, Закона о планирању и изградњи и других позитивних прописа.

Члан 25.

Стране у Споразуму су сагласна да све евентуалне спорове који настану из овог споразума реше мирним путем, а уколико до договора не дође, сагласне су да је надлежан Привредни суд према седишту Наручиоца.

Члан 26.

Овај споразум ступа на снагу даном потписивања од стране обе уговорне стране, датумом последњег потписа и траје најдуже четири године дана од дана ступања на снагу.

Члан 27.

Овај споразум је сачињен у 4 (четири) истоветних примерака, од којих обе стране задржавају по 2 (два) примерка.

 **НАРУЧИЛАЦ ПАРТНЕР**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **УПУТСТВО ПОНУЂАЧИМА КАКО ДА САЧИНЕ ПОНУДУ**

**Подаци о наручиоцу**

|  |  |
| --- | --- |
| Наручилац: | *(Портал повлачи наведене податке)* |
| Порески идентификациони број (ПИБ): | *(Портал повлачи наведене податке)* |
| Адреса: | *(Портал повлачи наведене податке)* |
| Интернет страница: | *(Портал повлачи наведене податке)* |

**Основни подаци о поступку**

|  |  |
| --- | --- |
| Назив поступка: | **ИЗГРАДЊА МОНТАЖНОГ ПРОСТОРА ЗА ПОДСТИЦАЊЕ РАЗВОЈА ВЕШТИНА ДЕЦЕ ИЗ ОСНОВА ПРЕДШКОЛСКОГ ВАСПИТАЊА СА ПОДРШКОМ ИНКЛУЗИВНОГ ОКРУЖЕЊА - ПРОЈЕКАТ „НАШЕ ПАМЕТНЕ КУЋИЦЕ“**  |
| Референтни број: | *(Портал повлачи наведене податке)* |
| Врста поступка: | **Партнерство за иновације** |
| Врста предмета набавке: | **радови** |
| Опис: | *(Портал повлачи наведене податке)* |
| Рок за подношење: | *(Портал повлачи наведене податке)* |

**Карактеристике поступка јавне набавке** *(инструменти и технике)*

*(уколико је примењиво)*

**Опис предмета / партија**

**ИЗГРАДЊА МОНТАЖНОГ ПРОСТОРА ЗА ПОДСТИЦАЊЕ РАЗВОЈА ВЕШТИНА ДЕЦЕ ИЗ ОСНОВА ПРЕДШКОЛСКОГ ВАСПИТАЊА СА ПОДРШКОМ ИНКЛУЗИВНОГ ОКРУЖЕЊА - ПРОЈЕКАТ „НАШЕ ПАМЕТНЕ КУЋИЦЕ“**

**Опис набавке:**

*(Портал повлачи наведене податке)*

Наручилац је дефинисао критеријуме за доделу уговора на основу:

*(Портал повлачи наведене податке)*

Начин рангирања прихватљивих понуда:

*(Портал повлачи наведене податке)*

**Електронска комуникација и размена података на Порталу јавних набавки**

У поступку се захтева електронска комуникација.

Пријава се подноси путем Портала јавних набавки на начин описан у овом упутству.

Корисник заинтересован за поступак јавне набавке комуницира са наручиоцем искључиво путем Портала јавних набавки.

Корисник Портала јавних набавки може да се заинтересује за објављен поступак јавне набавке тако што је преузео конкурсну документацију или означио своју заинтересованост.

Документацији у овом поступку јавне набавке на Порталу јавних набавки приступа се на **страници поступка:**

***https://jnportal.ujn.gov.rs/***

Радње у поступку јавне набавке које можете спроводити на тој страници поступка:

* **слање захтева за додатним информацијама или појашњењем у вези са документацијом о набавци као и указивање наручиоцу на евентуално уочене недостатке и неправилности у документацији о набавци**

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1246/Zahtev-za-dodatnim-informacijama-ili-poja%C5%A1njenjima-u-vezi-sa-dokumentacijom-o-nabavci)

* **формирање групе понуђача**

види опште упутство за кориснике Портала

* **припрема и подношење пријаве**

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1271/Priprema-i-podno%C5%A1enje-ponuda-i-prijava-putem-Portala)

* **попуњавање е-Изјаве о испуњености критеријума за квалитативни избор привредног субјекта**

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1280/e-Izjava-o-ispunjenosti-kriterijuma-za-kvalitativni-izbor-privrednog-subjekta)

* **додела права на поступак** *(лицу у привредном субјекту)*

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1284/Dodela-prava-na-postupak-%E2%80%93-ponu%C4%91a%C4%8Di)

* **слање захтева за заштиту права**

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1352/e-Zahtev-za-za%C5%A1titu-prava)

* **додела овлашћења пуномоћнику за заступање у поступку заштите права**

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1349/Punomo%C4%87nik-u-postupku-za%C5%A1tite-prava)

Привредни субјект може путем Портала јавних набавки да тражи од наручиоца додатне информације или појашњења у вези са документацијом о набавци, при чему може да укаже наручиоцу уколико сматра да постоје недостаци или неправилности у документацији о набавци, и то најкасније **8** *(податак наводи наручилац)*дана пре истека рока за подношење.

**Сандуче електронске поште у поступку**

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1220/Sandu%C4%8De)

Корисник заинтересован за поступак током трајања поступка јавне набавке путем сандучета електронске поште на Порталу добија следеће информације:

* Измене конкурсне документације
* Додатне информације или појашњења у вези са документацијом о набавци
* Измене електронског каталога
* Одлука о додели / обустави
* Објављени огласи о јавној набавци

Корисник односно привредни субјект који учествује у поступку кроз сандуче путем Портала прима:

* Потврда о успешно поднетој пријави
* Потврда о успешно поднетој измени / допуни / пријаве
* Потврда о опозиву пријаве
* Позив за подношење понуда
* Позив за учешће у е-лицитацији
* Записник о отварању понуда

Корисник прима копије порука и на адресу е-поште са којом се регистровао на Порталу.

**Припремање и подношење пријаве**

Привредни субјект сачињава пријаву на Порталу јавних набавки према структури и садржини коју је дефинисао Наручилац приликом припреме поступка јавне набавке на Порталу.

Привредни субјект који подноси пријаву мора да буде регистрован на Порталу са најмање једним, а пожељно више корисника (односно корисничких налога).

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1291/Upravljanje-podacima-o-organizaciji-i-korisni%C4%8Dkim-nalozima-%E2%80%93-ponu%C4%91a%C4%8Di)

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

Понуђач може да поднесе само једну понуду осим у случају када је дозвољено или се захтева подношење понуде са варијантама.

Детаљно упутство о припреми понуде путем Портала:

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1276/Priprema-i-podno%C5%A1enje-ponude-u-otvorenom-postupku)

**Рок за подношење понуда или пријава:** *(Портал повлачи наведене податке)*

**Пријаве могу бити поднете: Српски** *(податак наводи наручилац)*

У обрасцу понуде/пријаве понуђач/кандидат мора изјавом о интегритету да потврди под пуном материјалном и кривичном одговорношћу да је своју понуду/пријаву поднео независно, без договора са другим понуђачима/кандидатима или заинтересованим лицима и да гарантује тачност података у понуди/пријави.

**Припремање и подношење заједничке понуде / пријаве**

На страници поступка јавне набавке на Порталу привредни субјект може да креира групу привредних субјеката (понуђача / кандидата) ради подношења заједничке понуде/пријаве.

Члан групе привредних субјеката који подноси понуду / пријаву мора бити овлашћен за подношење заједничке понуде / пријаве у име групе. Овлашћење за подношење понуде / пријаве у име групе привредних субјеката, чланови групе дају путем Портала јавних набавки. Сви чланови групе треба да буду регистровани корисници Портала јавних набавки.

Више о формирању групе привредних субјеката:

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1272/Formiranje-grupe-ponu%C4%91a%C4%8Da-i-podno%C5%A1enje-ponude-u-ime-grupe-ponu%C4%91a%C4%8Da)

Понуду / пријаву припрема и подноси члан групе овлашћен за подношење заједничке понуде / пријаве у име групе привредних субјеката.

У случају заједничке понуде / пријаве подаци о члановима групе део су обрасца понуде / пријаве.

Код попуњавања обрасца понуде групе понуђача на Порталу јавних набавки треба да се наведе вредност или проценат вредности набавке те предмет или количину предмета набавке коју ће извршавати сваки члан групе према споразуму. Код попуњавања обрасца пријаве групе кандидата ти подаци наводе се ако су познати.

Сви чланови групе привредних субјеката треба да попуне Изјаву о испуњености критеријума за квалитативни избор привредног субјекта.

**Припрема понуде / пријаве са подизвођачем**

Уколико понуда/пријава укључује подизвођаче, они треба да буду регистровани корисници Портала јавних набавки, али не треба да дају сагласност привредном субјекту за подношење понуде/пријаве путем Портала.

Привредни субјект који намерава да извршење дела уговора повери подизвођачу, дужан је за сваког појединог подизвођача наведе:

1. податке о подизвођачу *(назив подизвођача, адреса, матични број, порески идентификациони број, име особе за контакт)*.
2. податке о делу уговора који ће се поверити подизвођачу *(по предмету или у количини, вредности или проценту)*.
3. податак да ли подизвођач захтева да му наручилац непосредно плаћа доспела потраживања за део уговора који је он извршио.

Привредни субјект је дужан да за сваког подизвођача у понуди / пријави достави Изјаву о испуњености критеријума за квалитативни избор привредног субјекта.

**Припрема докумената у оквиру понуде / пријаве**

Привредни субјект учитава документе понуде/пријаве према дефинисаној структури. Подржани формати и величина докумената прописани су Упутством за коришћење Портала јавних набавки. У случају да поједини документ превазилази величину омогућену на Порталу јавних набавки, препоручено је коришћење компресије докумената или дељење документа у мање делове и учитавање мањих и/или компресованих докумената на Портал јавних набавки.

Документе које учитава у оквиру понуде / пријаве привредни субјект не сме да криптује. Портал јавних набавки криптује понуде / пријаве и њихове делове и чува тајност садржине понуда / пријава као и информацију о идентитету привредног субјекта до датума и времена отварања понуда.

Привредни субјект може да припрема, учитава на Портал (*Страница поступка  Понуде или Пријаве  Припрема документације*) документе које намерава да прилаже у оквиру понуде / пријаве.

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1276/Priprema-i-podno%C5%A1enje-ponude-u-otvorenom-postupku?anchor=7.-u%C4%8Ditajte-dokumente-koje-prila%C5%BEete-uz-ponudu)

**Наручилац захтева да понуђач у својој ПРИЈАВИ приложи следеће документе:**

* Образац пријаве;
* Изјаву о испуњености критеријума за квалитативни избор привредног субјекта;

**Наручилац захтева да понуђач у својој ПОНУДИ приложи следеће документе:**

* Образац понуде;
* Образац структуре понуђене цене;
* Образац трошкова припреме понуде *(достављање овог обрасца није обавезно)*;
* Доказе за критеријуме за доделу уговора који су наведени у документацији о набавци;
* Средство обезбеђења за озбиљност понуде.
* Методологију имплементације решења која укључује план истраживања, развоја, тестирања и имплементације решења, са описом понуђеног решења комплетног пројекта са посебним освртом на испуњеност минималних захтева, који нарочито садржи:
* материјале и методе конструкције, монтаже и демонтаже, за све спољашње и унутрашње делове објекта,
* технички опис материјала са свим својствима и стандардима које задовољавају и са образложењем иновативности и наведеним предностима и евентуалним манама у односу на стандардни грађевински материјал, посебно у погледу следећих параметара: време градње, трошкови градње и утицај на животну средину,
* опис извођења радова и прелиминарни план спровођења активности,
* детаљан опис свих функционалности, укључујући предложене додатне функционалности и њихову повезаност са минималним захтевима,
* приказ како предложене функционалности унапређују минималне техничке захтеве,
* опис и начин употребе свих делова пројекта, опреме, хардвера и софтвера, намештаја и осталог материјала,
* употребе дигиталне технологије и степен до којег ће развијени производ моћи да се укључи у еколошки прихватљивију производњу,

Степен иновативности мора бити описан у понуђеном решењу на начин да се истакне разлика између данас доступних решења и предложеног решења и да се истакне оно што је иновативни део решења.

Уз сваки тражени документ привредни субјект може да учита више докумената, ако се документ састоји од више делова.

Приликом учитавања докумената на Портал јавних набавки привредни субјект на Порталу означава да ли је поједини документ понуде поверлјив (у складу са чланом 38. Закона о јавним набавкама), наводи правни основ на основу којег су документи означени поверлјивим и образлаже разлог(е) поверљивости. У случају да одређени документ има само поједине делове поверлјиве, пре учитавања тог документа на Портал, потребно је да привредни субјект издвоји поверлјиве делове у засебни документ, означи га поверљивим, и тако га учита на Портал јавних набавки. Делове који нису поверлјиви, потребно је раздвојити у засебни документ или документе и тако их учитати на Портал јавних набавки. Ниједан део електронске понуде / пријаве се не потписује, није потребан печат нити је потребно скенирање докумената.

**Изјава о испуњености критеријума за квалитативни избор привредног субјекта**

Изјава о испуњености критеријума за квалитативни избор привредног субјекта попуњава се електронски на Порталу.

Део конкурсне документације **Критеријуми за квалитативни избор привредног субјекта са упутством** формиран је путем Портала и приложен конкурсној документацији.

Начин попуњавања е-Изјаве путем Портала:

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1280/e-Izjava-o-ispunjenosti-kriterijuma-za-kvalitativni-izbor-privrednog-subjekta)

Попуњавање Изјаве путем Портала, према дефинисаним критеријумима спроводи се на страници поступка под

*Пријаве / Понуде  Нова Изјава или Изјаве у припреми* за ажурирање изјаве.

Чланови групе, подизвођачи или други субјекти чије капацитете привредни субјект користи попуњавају сваки своју е- Изјаву, а привредни субјект може да преузме попуњену е-Изјаву путем Портала и да ју приложи уз понуду / пријаву.

**Делови понуде / пријаве које није могуће доставити електронским путем**

У случају да део или делове понуде / пријаве није могуће доставити електронским средствима путем Портала јавних набавки (в. члан 45. став 3. Закона о јавним набавкама), привредни субјект је дужан да наведе у понуди / пријави тачан део или делове понуде / пријаве које подноси средствима која нису електронска.

Део или делове понуде / пријаве које није могуће доставити електронским средствима путем Портала јавних набавки привредни субјект подноси Наручиоцу до истека рока за подношење понуда / пријава путем поште, курирске службе или непосредно, у коверти или кутији, затвореној на начин да се приликом отварања може са сигурношћу да утврди да се први пут отвара.

Део или делове понуде / пријаве које није могуће доставити електронским средствима путем Портала јавних набавки привредни субјект подноси на адресу:

*(Портал повлачи наведене податке)*

Са назнаком:

Део понуде / пријаве за јавну набавку: **ИЗГРАДЊА МОНТАЖНОГ ПРОСТОРА ЗА ПОДСТИЦАЊЕ РАЗВОЈА ВЕШТИНА ДЕЦЕ ИЗ ОСНОВА ПРЕДШКОЛСКОГ ВАСПИТАЊА СА ПОДРШКОМ ИНКЛУЗИВНОГ ОКРУЖЕЊА - ПРОЈЕКАТ „НАШЕ ПАМЕТНЕ КУЋИЦЕ“ -** НЕ ОТВАРАТИ

Приликом припреме понуде / пријаве на Порталу, привредни субјект наводи део или делове понуде / пријаве које ће доставити неелектронским начинима (путем поште, курирске службе или непосредно).

На полеђини коверте или на кутији треба навести назив и адресу привредног субјекта. У случају да део или делове понуде / пријаве подноси група привредних субјеката, на коверти је потребно назначити да се ради о групи привредних субјеката и навести називе и адресу свих чланова групе.

Део или делови понуде/пријаве сматрају се благовременим уколико су примлјени од стране наручиоца до *(Портал повлачи наведене податке).*

Наручилац ће привредном субјекту предати потврду пријема. У потврди о пријему Наручилац ће навести датум и време пријема.

Део или делове понуде / пријаве које Наручилац није примио у року одређеном за подношење понуда / пријава, односно који је примлјен по истеку дана и сата до којег се понуде / пријаве могу подносити, сматраће се неблаговременим. Неблаговремени део или делове понуде / пријаве Наручилац ће по окончању поступка отварања вратити неотворене Понуђачу, са назнаком да су поднети неблаговремено.

**Попуњавање обрасца понуде**

Цена се исказује у динарима, са и без пореза на додату вредност, са урачунатим свим трошковима које понуђач има у реализацији предметне јавне набавке.

**Остали захтеви набавке:** Дефинисано моделом оквирног споразума.

**Примена жреба**

Наручилац ће обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које су најповољније након рангирања на основу критеријума за доделу и резервног критеријума.

Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће прво извући само један папир. Понуђачу чији назив буде на извученом папиру ће бити додељен оквирни споразум. Након извлачења првог папира наручилац извлачи преостале папире један по један те сходно редоследу којим су извучени рангира преостале понуђаче.

Понуђачима који не присуствују овом поступку, наручилац ће доставити записник о извлачењу путем жреба.

**Начин и рок плаћања:** Дефинисано моделом оквирног споразума.

**Понуда мора бити важећа 90 дана од дана отварања понуда.**

Након уноса свих података привредни субјект генерише образац понуде / пријаве и може да прегледа податке понуде / пријаве пре него поднесе понуду / пријаву.

**Начин измене и допуне понуде / пријаве**

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1273/Ponuda-izmena-dopuna-ili-odustanak)

**Начин опозива понуде / пријаве**

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1273/Ponuda-izmena-dopuna-ili-odustanak)

#

# Подаци о врсти, садржини, начину подношења, висини и роковима обезбеђења испуњења обавеза понуђача

**Средство обезбеђења за озбиљност понуде:**

Понуђач се обавезује да уз понуду достави бланко сопствену меницу као средство обезбеђења за озбиљност понуде.

Бланко сопствена меница мора бити евидентирана у Регистру меница и овлашћења Народне банке Србије и потписана од стране лица овлашћеног за заступање оригиналним потписом (не факсимилом). Уз меницу мора бити достављено уредно попуњено и потписано менично овлашћење – писмо, са клаузулама „без протеста“, на име озбиљности понуде и са назначеним износом од 3% од вредности понуде без обрачунатог ПДВ-а и потврда о регистрацији менице (листинг са сајта НБС, као доказ да је меница регистрована). Уз меницу мора бити достављена копија овереног ОП обрасца и копија картона депонованих потписа, који је издат од стране пословне банке коју понуђач наводи у меничном овлашћењу. У случају промене лица овлашћеног за заступање менично овлашћење остаје на снази. Потпис овлашћеног лица на меници и меничном овлашћењу мора бити идентичан са потписом са картона депонованих потписа.

Средство обезбеђења за озбиљност понуде - меница, менично овлашћење, картон депонованих потписа и ОП образац, достављају се наручиоцу на адресу *(навести тачно упутство о начину достављања средства обезбеђења)*.

Рок важења средства финансијског обезбеђења је минимум 90 (деведесет) дана од дана отварања понуда.

Ако се у току поступка промене рокови за одабир понуђача мора се продужити важење средства финансијског обезбеђења.

Понуђач са којим ће бити закључен оквирни споразум дужан је да продужи средство обезбеђења за озбиљност понуде све док не буде замењено средством обезбеђења за испуњење уговорених обавеза.

Наручилац ће уновчити меницу дату уз понуду уколико понуђач одустане од своје понуде у року важења понуде, неосновано одбије да закључи оквирни споразум или не достави средство обезбеђења за извршење уговорних обавеза из Оквирног споразума.

Понуђачима који не буду били изабрани, на њихов захтев, средство обезбеђења биће враћено по закључењу оквирног споразума са изабраним понуђачем.

Уколико понуђач не достави меницу понуда ће бити одбијена као неприхватљива.

**Средство обезбеђења:**

Изабрани најповољнији понуђач ће морати да достави следећа средства обезбеђења за извршење уговорених обавеза:

* Средство финансијског обезбеђења за извршење обавеза из Оквирног споразума,
* Средство финансијског обезбеђења за извршење обавеза из појединачног уговора о јавној набавци који је закључен на основу оквирног споразума,
* Средство финансијског обезбеђења за отклањање грешака у гарантном року по основу појединачног уговора,
* Полису осигурања од професионалне одговорности,
* Полису осигурања за објекте у изградњи која мора да обухвати осигурање радова, материјала и опреме од уобичајених ризика,
* Полису осигурања од одговорности према трећим лицима и стварима,

Средства обезбеђења за извршење обавеза ближе су описана у моделу оквирног споразума.

**Отварање понуда / пријава**

**Подаци везани уз отварање понуда / пријава како је наведено у позиву**

Датум: *(Портал повлачи наведене податке)*

Место: *(Портал повлачи наведене податке)*

**Подаци о овлашћеним лицима и поступку отварања:**

Наручилац није искључио јавност из поступка отварања понуда. На страници поступка *Понуде  Отварање понуда* понуђач може пратити одбројавање до отварања понуда. Након што Портал отвори понуде формира се записник о отварању понуда који је могуће преузети на страници поступка а истовремено се шалје понуђачима.

**Појашњења понуде / пријаве, облик и начин доставлјања доказа**

Након отварања понуда / пријава наручилац може да захтева додатна објашњења која ће му помоћи при прегледу, вредновању и упоређивању понуда / пријава, а може да врши и контролу (увид) код понуђача, односно његовог подизвођача.

Ако су подаци или документација, коју је привредни субјект доставио непотпуни или нејасни, наручилац може, поштујући начела једнакости и транспарентности, у примереном року који није краћи од пет дана, да путем Портала јавних набавки захтева од привредног субјекта, да достави неопходне информације или додатну документацију.

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1308/Komunikacija-naru%C4%8Dioca-i-ponu%C4%91a%C4%8Da-nakon-otvaranja-ponuda)

**Заштита права**

Захтев за заштиту права може да поднесе привредни субјект, односно понуђач који је имао или има интерес за доделу уговора у конкретном поступку јавне набавке и који указује да је због поступања наручиоца противно одредбама ЗЈН оштећен или би могла да настане штета услед доделе уговора, противно одредбама ЗЈН (у далјем тексту: подносилац захтева).

Захтев за заштиту права подноси се електронским путем преко Портала јавних набавки истовремено наручиоцу и Републичкој комисији за заштиту права у поступцима јавних набавки (у даљем тексту: Републичка комисија), при чему се дан подношења преко Портала јавних набавки сматра даном пријема.

**Подношење захтева за заштиту права електронским путем**

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/1344/Za%C5%A1tita-prava-na-Portalu)

Кораци:

* Упишите референтни број захтева
* Подаци о подносиоцу захтева, наручиоца и поступку за који се подноси захтев аутоматски се повлаче из система
* Уколико подносилац захтева радње у поступку предузима преко пуномоћника може овластити пуномоћника путем Портала јавних набавки
* Уколико се захтев подноси у име групе понуђача подносилац захтева треба да учита овлашћење осталих чланова групе или споразум из којег је развидно да има право да поднесе захтев у име групе
* Дефинишите да ли се захтев за заштиту права односи на предмет набавке у целини или на поједину партију предмета набавке (означите партије)
* Документи које је потребно учитати са вашег рачунара:
	+ Документ захтева за заштиту права (уз захтев можете такође учитати додатну документацију)
	+ Доказ о уплати таксе.

**Прецизне информације о року(овима) за заштиту права**

Захтев за заштиту права може да се поднесе у току целог поступка јавне набавке, осим ако ЗЈН није другачије одређено, а најкасније у року од десет дана од дана објавлјивања на Порталу јавних набавки одлуке наручиоца којом се окончава поступак јавне набавке у складу са ЗЈН. Захтев за заштиту права којим се оспоравају радње наручиоца у вези са одређивањем врсте поступка, садржином јавног позива и конкурсном документацијом сматраће се благовременим ако је примлјен од стране наручиоца најкасније три дана пре истека рока за подношење понуда, односно пријава, без обзира на начин доставлјања. Захтев за заштиту права којим се оспоравају радње наручиоца предузете након истека рока за подношење понуда подноси се у року од десет дана од дана објавлјивања одлуке наручиоца на Порталу јавних набавки, односно од дана пријема одлуке у случајевима када објавлјивање на Порталу јавних набавки није предвиђено ЗЈН. Након истека рока за подношење захтева за заштиту права, подносилац захтева не може да допуњава захтев изношењем разлога у вези са радњама које су предмет оспоравања у поднетом захтеву или оспоравањем других радњи наручиоца са којима је био или могао да буде упознат пре истека рока за подношење захтева за заштиту права, а које није истакао у поднетом захтеву.

Захтевом за заштиту права не могу да се оспоравају радње наручиоца предузете у поступку јавне набавке ако су подносиоцу захтева били или могли да буду познати разлози за његово подношење пре истека рока за подношење захтева, а подносилац захтева га није поднео пре истека тог рока. Ако је у истом поступку јавне набавке поново поднет захтев за заштиту права од стране истог подносиоца захтева, у том захтеву не могу да се оспоравају радње наручиоца за које је подносилац захтева знао или могао да зна приликом подношења претходног захтева. Предмет оспоравања у поступку заштите права не могу да буду евентуални недостаци или неправилности документације о набавци на које није указано у складу са чланом 97. ЗЈН. Наручилац објавлјује обавештење о поднетом захтеву за заштиту права на Порталу јавних набавки најкасније наредног дана од дана пријема захтева за заштиту права. Подношење захтева за заштиту права задржава наставак поступка јавне набавке од стране наручиоца до окончања поступка заштите права. Захтев за заштиту права мора да садржи податке из члана 217. ЗЈН.

Уколико подносилац захтева радње у поступку предузима преко пуномоћника, уз захтев за заштиту права доставља овлашћење за заступање у поступку заштите права. Подносилац захтева који има боравиште или пребивалиште, односно седиште у иностранству дужан је да у захтеву за заштиту права именује пуномоћника за примање писмена у Републици Србији, уз навођење свих података потребних за комуникацију са означеним лицем.

Приликом подношења захтева за заштиту права наручиоцу подносилац захтева је дужан да достави доказ о уплати таксе.

Доказ је сваки документ из кога се може да се утврди да је трансакција извршена на одговарајући износ из члана 225. ЗЈН и да се односи на предметни захтев за заштиту права.

Валидан доказ о извршеној уплати таксе, у складу са Упутством о уплати таксе за подношење захтева за заштиту права Републичке комисије, објављен је на сајту Републичке комисије.

Такса износи 120.000 динара.